
„LKB Kronika“ Nr. 74 Eina nuo 1972 metų. 


Perskaitęs duok kitam! 
Jei gali, padaugink! 


ŽINIOS Iš VYSKUPIJŲ 


(Tęsinys) 

Po paskaitos tikintieji lekto- 
riui pateikė visą eilę klausimų. 
Į klausimą, kodėl tikintieji ne- 
gali maldaknygių laisvai įsigy- 
ti knygynuose ar knygų kios- 
kuose, įgaliotinis atsakė, kad 
dėl to kalti vyskupai, jie pasii- 
ma visas maldaknyges ir dar 
stengiasi pasipelnyti iš tikin- 
čiųjų. Į Gadunavos tikinčiųjų 
prašymą sumažinti bažnyčiai 
mokesčius, nes kasmet jie val- 
džiai turi sumokėti net po 1200 
rub., įgaliotinis pareiškė, jog, 
matyt, tikintiesiems nelabai rei- 
kalinga bažnyčia, jei neturi 
pinigų jai išlaikyti, patarė 
kreiptis į valdžios organus, kad 
šie bažnyčią uždarytų. Pasitei- 
ravus, kodėl mokyklose prievar- 
taujami tikintys mokiniai, viso- 
kiais būdais verčiami atsisakyti 
savo įsitikinimų, nelankyti baž- 
nyčios, P. Anilionis atsakė, kad 
mokytojai taip ir turi elgtis, 
mat, tai ir yra vadinama antire- 
liginė propaganda. 

Tokiais ir panašiais atsaky- 
mais RRT įgaliotinis P. Anilio- 
nis užbaigė savo paskaitą ir dar 
kartą pademonstravo „nuošir- 
dų“ valdžios rūpinimasi Lietu- 
vos Katalikų Bažnyčia. 


* * * 


Vilnius. 1987 m. balandžio 1 
d. krata buvo padaryta vilnietės 
Bronės Vazgelevičiūtės bute, 
Dzeržinskio  160-292. B. 
buvo užėjusi į svečius Antkalnio 
62—2, kur jau buvo daroma 
krata. Kratai vadovavusio če- 
kisto Rainio potvarkiu, B. Vaz- 
gelevičiūtei buvo padaryta 
asmeninė krata, jos metu rasta 
„LKBK“ Nr. 73. Nieko nelau- 
kiant, B. Vazgelevičiūtė buvo 
nuvežta į savo butą ir padaryta 
krata. Jos metu paėmė brošiūrą 
„Prisiminimai apie kun. J. 
Zdebskį", eilėraštį „Šeši šimtai 
metų klūpo“, mašinraštinį 
tekstą „Atsakymas į V. Balke- 
vičiaus straipsnį“ ir kt. Po 
kratos B. Vazgelevičiūtė buvo 
tardoma. 

Balandžio 4 d. KGB būstinėje 
buvo tardoma B. Vazgelevičiū- 
tės bute buvusi Elena Šuliaus- 
kaitė. Apklausą pravedė 
čekistas Vidzėnas. Saugumietį 
domino, ar E. Suliauskaitė pa- 
žįsta Nijolę Sadūnaitę, pateikė 
eilę klausimų „ liečiančių 
„LKBK“. 

Pasirašyti po tardymo pro- 
tokolu E. Šuliauskaitė atsisakė. 


(Bus daugiau) 


Iš pavergtos tėvynės 


Laiškas JAV Kongresui 


Minint 70 metų Lietuvos ne- 
priklausomybės atstatymo su- 
kaktį, atvirą laišką Jungtinių 
Amerikos Valstybių Kongresui 
parašė pavergtos Lietuvos 
laisvės kovotojai. 

Vilnius, 
1987.X.26. 

Tarybinio istoriko Roberto 
Žiugždos tvirtinimu, 1939-jų 
vasarą Stalinas pasiūlė Didž. 
Britanijai ir Prancūzijai pasi- 
dalyti Pabaltijį. Joms su 
panieka atmetus šį nešvarų 
sandėrį, Stalinas kreipėsi į 
Hitlerį. 

Svetimų teritorijų dalijimosi 
istorinį patyrimą Stalinas 
perėmė iš savo pirmtakų — 
Rusijos carų. Lietuvos-Lenkijos 
Respubliką 1772, 1793 ir 1795 
m. pasidalijo Austrija, Prūsija ir 
Rusija. 

1939-jų rugpjūčio 23 d. 
Maskvoje buvo pasirašyta 
nepuolimo sutartis tarp Sovietų 
Rusijos ir Vokietijos Reicho. 
Slaptame protokole konstatuo- 
jamas R. Europos pasidalijimas: 


(Tęsinys) 


Suomija, Estija, Latvija, žymi 
dalis Lenkijos teko Rusijai, o 
likusioji Lenkijos dalis ir visa 
Lietuva — Vokietijai... Šiame 
protokole numatyta, kad 1920 
m. lenkijos užgrobtas Vilniaus 
kraštas (maždaug 1/3 etnogra- 
finės Lietuvos žemių), drauge su 
visa Lietuva, atiteks Vokietijai. 
Taip įvyko IV-sis Lietuvos ir 
Lenkijos pasidalijimas. 
Lenkijos — Vokietijos karo iš- 
vakarėse ir iki 1939 rugsėjo 
vidurio ne tik Vokietijos, bet ir 
Rusijos diplomatai spaudė Lie- 
tuvos vyriausybę jėga atsiimti 
Vilniaus kraštą. Hitleris siūlė 
laikinai perduoti Lietuvos ka- 
riuomenės dispozicijon daug 
lėktuvų, tankų ir artilerijos. 
Nors ne tik tarptautinė teisė, 


-——--- 


bet ir moralė buvo Lietuvos 
pusėje, tačiau jos vyriausybė 
atsisakė tokiu būdu atgaut savo 
žemes. Priešų apsuptos Lenkijos 
užpuolimas šiuo momentu būtų 
mūsų tautos suprastas kaip 
smūgis į nugarą Lenkijai, su ku- 
ria kartu pragyventa 400 metų 
ir daugiau kaip 100 metų ben- 
drai lietas kraujas už abiejų 
tautų išsilaisvinimą iš Rusijos 
vergijos. Todėl jau antrą karo 
dieną Lietuva paskelbė neutra- 
litetą. 

Rugsėjo 17-ją Rusija užpuolė 
Lenkiją, o po 3-jų dienų okupavo 
visą Vilniaus kraštą. 

Rugsėjo 25-ją Stalinas pasiūlė 
Hitleriui perleisti jam visą 
Lietuvą, mainais į lenkišką 
Liublino vaivadiją ir Varšuvos 
vaivadijos dalį iki Būgo upės. 

Rugsėjo 28-ją Ribentropas ir 
Molotovas pasirašė Maskvoje 
draugystės ir sienų sutartį. 
Slaptame protokole buvo nu- 
matytas V-sis Lietuvos —- Lenki- 
jos padalijimas. Visa Lietuva, 
išskyrus Suvalkijos ruožą į 
vakarus nuo Šešupės, atiteko 
Rusijai. 

Spalio 2-ją Stalinas į Kremlių 
iškviestą Lietuvos užsienio 
ministrą Juozą Urbšį spaudė 
pasirašyti Vilniaus krašto per- 
davimo Lietuvai, o Suvalkijos 
dalies perleidimo Vokietijai 
sutartį. Hitleris nesunkiai per- 
kando savo sėbro klastą — 
oficialiai apforminus tokią 
sutartį, Stalinas lietuvių tautos 
ir viso pasaulio akyse būtų 
atrodęs geradėju, o Hitleris — 
svetimų žemių grobiku. 

(Bus daugiau) 


— Iš Vilniaus pranešama, 
kad vasario 16 d. įmonėse ir 
įstaigose kviečiami partiniai 
susirinkimai, o mokyklose kom- 
jaunimo susirinkimai. 


EDERAU J CGAS 


THIC LITHHUANIAN VWVODKHRL D-WILIJE 


DATIiI X 


LAISVOJO PASAULIO LIETUVIŲ DIENRAŠTIS 


4545 WEST 63rd STREET + CHICAGO, ILLINOIS 60629 


TELEFONAS (312) 585-9500-1-2-3 


TREČIADIENIS — WEDNESDAY, VASARIS — FEBRUARY 10, 1988 


Bavarijos provincijos ministeris pirmininkas Josef Strauss, viduryje, rodo savo dukraitę Michaelą 
JAV Gynybos sekretoriui Frank Carlucci Muenchene, kur Carlucci kalbėjo NATO valstybių 
seminare apsigynimo klausimais. Šalia Strausso sūnus Max. 


Vak. Europai modernūs 
apsigynimo ginklai 


Miunchenas. — Amerikos 
Gynybos sekretorius Frank 
Carlucci, kalbėdamas sureng- 
tame vyresniųjų pareigūnų se- 
minare apsigynimo reikalais, 
pasakė, jog Vakarų Vokietija ir 
kiti Europos sąjungininkai turi 
išpildyti duota pažadą prieš 5 
metus sumoderninti trumpųjų 
distancijų branduolines raketas. 
Šis pažadas buvo duotas 1983 
m. Kanadoje įvykusiame pasi- 
tarime. Kai dabar pasirašyta 
sutartis vidutinio nuotolio ra- 
ketų ir trumpesniųjų distancijų 
panaikinimo reikalu, europie- 
čiai patys privalo rūpintis savo 
taktiniais ginklais. 


„Europos sienos — 
mūsų sienos“ 


Konferencijoje buvo tariama- 
si apie NATO veiklą po pasira- 
šymo sutarties. Carlucci į šį 
seminarą atvyko su keliais 
senatoriais. Jame dalyvavo 200 
karo strategijos ekspertų iš 
Amerikos ir Europos. Vakarų 
Vokietijoje išvystyta propa- 
ganda atsisakyti ir trumpųjų 
distancijų ginklų. Sovietų 


Buvusio kalinio 
kvietimas 


Vilnius. — Vakarus pasiekė 
buvusio kalinio kun. Jono-Kąs- 
tyčio Matulionio kvietimas į 
bendrą maldą vasario 7-16 
dienomis už Lietuvą: 

Visus geros valios lietuvius 
esančius tėvynėje, kalėjimuose, 
lageriuose ir tremtyje, gyvenan- 
čius plačiame pasaulyje jungia 
ir vienija gimtoji kalba, tra- 
dicijos ir bendra malda. 

Todėl kaip ir pernai iš Sibiro, 
taip ir šiemet iš tėvynės 
Lietuvos visus kviečiu bendrom 
devyndienėm maldom nuo vasa- 
rio 7 iki 16 išimtinai į Visagalį 
Dievą už mūsų brangiąją 
Lietuvą. 

Puoškime ją tvirtu tikėjimu, 
karšta meile, aukos ir gerų 
darbų puokštėmis, dabinkime 
rūtomis, melskime palaimingų 
dienų ir gražios ateities. 

Maldoje su jumis visais — 
sveikina kun. Jonas-Kąstytis 
Matulionis 

1988 sausio 3 


Sąjunga ir Rvių Vokietija 
nuolatos ragina sunaikinti tas 
raketas, kaip sekantį logišką 
žingsnį visame nusiginklavimo 
procese. Carlucci pasakė, jog, 
jei Europa atsisakys trumpųjų 
distancijų raketų, arba taktinių 
ginklų, Amerikai teks pagalvoti 
apie savo kariuomenės išvedimą 
iš Vakarų Vokietijos. Panašiai 
kalbėjo ir sen. Sam Nunn, įspė- 
damas sąjungininkus nevažiuo- 
ti slidžiu keliu atgalios. Be to jis 
pasakė tai, ką prez. Reaganas 
1981 deklaravo: „Europos sie- 
nos yra mūsų sienos". 


Jėgų pagerinimas 


Čia buvo pasiūlyta pakeisti 
pasenusias Lance raketas, 
kurios gali skristi 60 
mylių. Įdomiausia, kad prieš 
Lance raketų sumoderninimą 
pasisako ir kai kurie kanclerio 
Koh! Krikščionių Demokratų 
partijos nariai ir kairiojo 
nusistatymo grupės. Norvegijos 
Gynybos ministeris Johan Holst 
patarė visai nebevartoti žodžio 
„Sumoderninimas“, o kalbėti 
apie jėgų pagerinimą. Čia 
kalbėjo ir Senato daugumos 
vadas sen. Robert Byrd visiems 
NATO gynybos ministeriams ir 
kitiems strategams, patarda- 
mas laikytis Kanados sutarimų 
gerinti trumpujų distancijų ap- 
sigynimo ginklus. 


Didelė Sovietų persvara 


Baigiant šį seminarą, didelė 
dauguma dalyvių pasisakė, kad 
buvo verta susirinkti ir atvirai 
pažvelgti į savo kraštų apsigyni- 
mą sujungtomis jėgomis. 88 
Lances raketos, kurios yra 
penkių NATO valstybių žinioje, 
bus likusios vienintelės jų 
kraštuose po sunaikinimo vidu- 
tinio nuotolio raketų ir turės at- 
sakyti prieš 1,400 trumpųjų 
distancijų raketų, kurias fronto 
linijose turi išdėsčiusi Sovietų 
Sąjunga ir Varšuvos pakto 
šalys. 


— Managvoje įvyko maždaug 
15,000 žmonių demonstracijos 
prieš vyriausybę, reikalau- 
jančios panaikinti įstaigą, kuri 
nustato atlyginimus darbinin- 
kams. 


Dole ir Gephardt — 
laimėtojai 


Des Moines. — Politinių 
partijų pasiruošimas rinkti kan- 
didatus į prezidento vietą šio 
pirmadienio balsavimuose 
Iowos valstijoje atnešė kai kurių 
netikėtumų. Nors šie balsa- 
vimai neturi teisinės galios, 
tačiau jie išreiškia žmonių 
nuotaikas ir yra svarbūs tiems 
asmenims, kurie nori vadovauti 
kraštui. 


Iowos respublikonai 
viceprezidentą G. Bush 
nustūmė į trečią vietą, kuris 
surinko 194 balsų. Sen. Bob 
Dole laimėjo labai aiškią 
daugumą balsuotojų su 382 
balsų. Antroje vietoje, visų 
nustebimui, atsirado televizijos 
evangelistas Pat Robertson su 
2494 balsų. Robertsono nustū- 
mimas viceprezidento Bush į 
trečią vietą, kuris visuose 
nuomonių tyrimų biuruose 
pirmavo, yra netikėtas ir didelis 
paskatinimas toliau siekti 
prezidentūros. 

Iowos demokratai pasirinko 
Missouri kongresmeną Richard 
Gephardt atiduodami jam 274 
savo balsų. Po jo eina Illinois 
sen. Paul Simon su 244 balsų 
ir trečiuoju liko Massachusetts 
gubernatorius Michael Dukakis 
su 214 balsų. 

Šie rezultatai galėjo pasikeis- 
ti labai nežymiai, kai buvo sus- 
kaičiuoti visi balsai, bet jie 
nebegalėjo nulemti asmenų 
kandidatūros. 

Tokie pat išbandymų balsavi- 
mai bus vasario 16 d. New 
Hampshire valstijoje. Po šių bal- 
savimų gali kai kas nebekandi- 
datuoti į prezidento vieta. Iki 
balsavimų liko dar 272 dienos. 


— Vysk. Paulius Baltakis, 
reaguodamas į kvietimą soli- 
darizuotis vasario mėnesį SU 
persekiojamais Lietuvos kata- 
likais, kviečia visus tikinčiuo- 
sius, ypač katalikus, ir visus 
laisvajame pasaulyje gyvenan- 
čius lietuvius jungtis į maldos 
mėnesį už Lietuvos laisvę. 


— Angolos marksistinė vy- 
riausybė pirmą kartą sutinka, 
jog Kubos karo daliniai turi ap- 
leisti Angolą, pranešė Valstybės 
departamentas. Manoma, kad 
Angoloje buvo apie 40,000 ku- 
biečių. 

Lietuvoje pavojinga 
padėtis 


Komunistų partija draudžia dalyvauti 
Lietuvos Nepriklausomybės minėjimuose 


New Yorkas. — Vasario 5 
Lietuvių Informacijos Centras 
patyrė, kad dėl ruošiamų Vasa- 
rio 16-tos proga paminėjimų 
Lietuvoj yra telkiami ir ins- 
truktuojami milicininkai kaip 
sutrukdyti ruošiamus minėji- 
mus. Anot disidentinių šaltinių, 
milicininkai aprūpinami gumi- 
nėmis lazdomis, kuriomis 
muštų minėjimų dalyvius, 
panašiai kaip buvo daroma Lat- 
vijoj. Kariuomenei bei apmoka- 
miems chuliganams yra rodomi 
žmogaus teisių gynėjų Nijolės 
Sadūnaitės, Antano Terlecko ir 
kitų nuotraukos, kad juos pir- 
miausia griebtų. Yra orga- 
nizuojami greitosios pagalbos 
automobiliai vežti į ligonines 
sužeistuosius minėjimo daly- 
vius, kurie tikriausiai bus 
apkaltinti „chuliganizmu“. 

Turimomis žiniomis, Lietuvoj 
yra ruošiamasi pavojaus pa- 
dėčiai ir išimties stoviui nuo 
vasario 10 ligi vasario 22. 


Neprileis prie paminklų 


Taip pat yra telkiami drau- 
govininkų kordonai, kurių 
paskirtis neprileisti minėjimų 
dalyvius prie istorinės reikšmės 
turinčių paminklų, prie kurių 
Lietuvos nepriklausomybės 70 
m. atstatymo proga numatoma 
padėti gėles: prie Nežinomojo 
kario kapo Lietuvos laisvės ko- 
vose žuvusių karių kapinėse, 
prie dr. Jono Basanavičiaus 
kapo Rasų kapinėse, prie Vil- 
niaus katedros ir prie Adomo 
Mickevičiaus paminklo, o 
Kaune — buvusiose savanorių 
kapinėse, Karo muziejaus 
sodelyje ir prie Maironio 
paminklo. 


Pareiškimas Gorbačiovui 


Lietuvių pareiškimas Mikhai- 
lui Gorbačiovui apie rengiamus 
Vasario 16-tos minėjimus buvo 
konfiskuotas š.m. sausio 8 d. 


Petro Cidziko bute Vilniuje. 
Jame primygtinai buvo prašo- 
ma, kad nebūtų trukdoina tai- 
kingiems paminėjimams ir kad 
Gorbačiovas sudraustų dalyvių 
terorizavimą. Telefonu padik- 
tuotą tekstą įteikė Gorbačiovo 
įstaigai rusai tarpininkai Mask- 
voj. Iki kratos jau buvo pasirašę 
125 asmenys. Paskutinėmis 
žiniomis, parašų skaičius viršija 
200. 
Gąsdina gyventojus 


Ryšium su Vasario 16-tąja, 
Vilniaus vykdomasis komitetas 
sukvietė vyskupus ir dvasiškijos 
atstovus „pokalbiams“, kurių 
metu jiems įsakė įspėti visuo- 
menę, kad ji nedalyvautų 
ruošiamuose Lietuvos nepri- 
klausomybės minėjimuose. Tre- 
čiadienį, sausio 27, sukvietė 
visus Lietuvos vyskupus 
(nenuvyko du — vysk. Vincen- 
tas Sladkevičius ir vysk. An- 
tanas Vaičius). Vyskupams 
aiškino, kad karo laikais šimtai 
kunigų mirė Sibire, buvo 
išvežti, ištremti šimtai, ir 
tikino, kad to šiandien reikia 
išvengti. Siūlė sugyventi su 
sovietine valdžia, būti lojaliais 
ir pan. Ketvirtadienį, sausio 28, 
pakvietė Vilniaus klebonus, o 
miestų rajonuose — kitus 
klebonus. Juos perspėjo, kad 
Vasario 16-tos proga nebūtų 
bažnyčiose jokių išsišokimų, 
kad nebūtų leidžiama „ekstre- 
mistams" kalbėti bažnyčioj ir 
pan. Penktadienį, sausio 29, 
pakvietė vikarus, kuriems 
pasakė, kad į bažnyčias visą 
vasario mėn. bus siunčiami 
šnipai, kurie viską stebės ir 
registruos. 

Nepaisant gąsdinimo bangos, 
disidentiniai šaltiniai Lietuvoj 
tvirtina, kad bus stengiamasi 
taikingai padėti gėles prie 
minėtų paminklų, nors bijo- 
masi, kad gali būti „baisus susi- 
bet nesileisime 
provokuojami". 


Valdžios kreipimasis Vasario 
16-sios reikalu 


Vilnius. — Lietuvių Infor- 
macijos Centras praneša, kad 
Lietuvos Komunistų Partijos 
Centro komitetas oficialiu krei- 
pimosi sudraudė Lietuvos dir- 
bančiuosius dalyvauti „švent- 
vagiškuose" Vasario 16-tos 
minėjimuose. Minėtas kreipi- 
masis pagal vardinį sąrašą buvo 
išduodamas įstaigų, organiza- 
cijų, gamyklų, fabrikų, ir 
partinių organizacijų sekreto- 
riams ir perskaitytas susirin- 


— Baigiant laidą, gauta 
žinia, kad Vilniuje prie Šv. Onos 
bažnyčios du vyrai žiauriai 
sumušė Nijolę Sadūnaitę. 


— Iš Kauno pranešama, kad 
tą dieną ten ruošiamos contra 
demonstracijos. Jose dalyvauti 
iš kiekvieno fabriko paskirta po 
10 darbininkų. Žinių agentūrų 
pranešimu, panašių priemonių 
Sovietų valdžia ėmėsi Latvijoje, 
kai lapkričio 18 d. buvo minima 
Latvijos nepriklausomybės 
šventė. Ten milicija ir draugo- 
vininkai sutrukdė minėjimus, o 
Rygoje ir Liepojoje įvyko ir susi- 
rėmimai. 


kimuose. Po susirinkimo krei- 
pimasis turėjo būti grąžintas 
atgal. 

Štai jo tekstas: 


Lietuvos KP Centro 
Komiteto kreipimasis į 
Lietuvos dirbančiuosius 


„Bet koks Vasario 16-tos d. 
paminėjimas šventvagiškas ta- 
rybiniam žmogui, tai antita- 
rybinis aktas. Religiniai 
fanatikai stengsis išprovokuoti 
sambūrius, padėti gėles prie 
buržuazinių veikėjų kapų, gali 
būti atsišaukimų ir t.t. Mobili- 
zuoti darbo žmones, kad nebūtų 
nacionalistinio 


prietarų 
atgaivinimo". 
KALENDORIUS 


Vasario 10 d.: Silvanas, Sko- 
lastika, Skaistutis, Gražutė, 
Kesgaila. 

Vasario 11 d.: Paskalis, 
Felicija, Algirdas, Dailė, Teodo- 
ra, Dovilė, 


ORAS 


Saulė teka 6:54, leidžiasi 5:16. 
Temperatūra dieną 23 L., nak- 
t 15 L 


2 DRAUGAS, trečiadienis, 1988 m. vasario mėn. 10 d. 

70-TAJA SUKAKTĮ ŠVENČIANT 


Sveikinant Lietuvos Nepriklausomybės paskelbimo 70 metų 
proga, širdingai linkiu, kad šią Vasario 16-tąją mes visi iš naujo 
sustiprintume savo ryžtą kovai už Lietuvos laisvę, laisvę sesei ir 
broliui pavergtoje mūsų Tėvynėje. 

Mūsų kelrodis — Dievui, Tėvynei ir Artimui — įpareigoja mus 
— visus ir kiekvieną, neleisti užgesti pavergtos Tautos laisvės siekio 
žiburiui laisvajame pasaulyje. Mes esame pajėgūs veikti ir kalbėti. 
Mūsų yra užtenkamai daug, kad turėtume dar daugiau efektingų 
draugų, kalbančių už mus, veikiančių kartu su mumis. 

Tenebūnie nė vienos veltui praleistos dienos, nevienos neiš- 
naudotos progos, siekiant laisvės mūsų garbingai Tėvynei Lietuvai. 

Stovėdami greta vienas kito, supintų rankų jėga ir širdžių talka 
kartu dirbdami didžiojo siekio įgyvendinimui. 

Budėkime! 


v.s. t.n. Stefa Gedgaudienė 
LSS Vyriausia Skautininkė 


VADOVYBĖS PASISAKYMAI 


LS Brolijos Vyriausias Skautininkas 
v.s. Gediminas Deveikis. 
Nuotr. J. Tamulaičio 


Į ATEINANTĮ TRIMETĮ 
ZVELGIANT 


Ateinafnčių trejų metų laiko- 
tarpyje reikės padaryti daug 
svarbių sprendimų dėl mūsų 
skautiškos veiklos ateities. 
Mūsų vadovai turės didelį užda- 
vinį: surinkti ir sukviesti visus 
lietuvių kilmės berniukus ir 
įtraukti juos į prasmingą 
vilkiukų ir bebrų veiklą. Va- 
dovai negalės tenkintis tik 

ižiū kad tuntuose 
vyktų sparti veikla, bet turės 
patys išvystyti efektingą naujų 
narių verbavimą, nes pasyviai 
laukiant, kol patys tėvai atves 
savo vaikus į sueigas, rizi- 
kuojame veiklos susilpnėjimu. 

Tuntininkų ir vietininkų dar- 
bas dabar žymiai sunkesnis 
negu prieš 15 ar 20 metų. Vie- 
na: svarbiausių mano kaden- 
cijos pareigų bus raginti va- 
dovus, kad jie ieškotų būdų 
papildyti Brolijos narių eiles. 
Prašau visus vadovus — neišei- 


kite pensijon, bet padėkite tęsti 
lietuvišką skautavimą. 
Artimiausi planai — šią 


vasarą ruošiama Tautinė sto- 
vykla. Pasiruošiamieji darbai 
eina sparčiai pirmyn: pa- 
grindinė Brolijos rajono vadija 
sukviesta, dabar vyksta pa- 
stovyklių programų paruoša. 
Brolijos stovykla vadinsis 
„Kunigaikščių šalis". Stovyklos 
programa ir kitos žinios bus 
skelbiamos spaudoje ir 
aplinkraščiais. 

Kviečiu visus į darbą. Raginu 
visus dalyvauti stovykloje. Pa- 
vyko sukviesti prityrusius pa- 
stovyklių viršininkus, žinau, 
kad programos bus įvairios ir 
įdomios. Kviečiu Broliją 
neatsisakinėti kai bus prašoma 
talkos. Visuomet turėkime min- 
tyje vyčių tradicinės žodžius: 

Tėvynė klaus, pareikalaus, 

Tavęs, Brolyt. Reiks atsakyt 

Kodėl gerai jau nedarai? 

Ką tu į tai, ką tu į tai? 

Budėkime, 
„v.s. Gediminas Deveikis 

LSB Vyriausias Skautininkas 


DAUGIAU POZITYVUMO 


Baigdamas kadenciją, noriu 
iškelti keletą pastebėjimų. 
Nekalbėsiu apie savo kadencijos 
Brolijos vadijos pasiekimus — 
apie tai, (kam įdomu) galite 
pasiskaityti LSS Vadovybės 
Rinkimų biuletenio apžvalgoje. 
Daug kalbėta, daug tartasi, 
daug keliauta, rašyta laiškų ir 
raštų. Visi reikalai atrodė svar- 
būs. Bet kas pasiekta? Ar skau- 
tavimo lygis viso to išdavoje pa- 
kilo? Noriu būti optimistas ir 
pareikšti, kad atsakymas yra 
teigiamas. 

Visur, kur teko dalyvauti, 
teko sutikti pasišventusius va- 
dovus ir tikrai žavų daug ža- 
dantį jaunimą. Tiesa, mūsų 
skaičiai sumažėję, o dalis va- 
dovų jaučiasi pavargę, kai kurie 
net nusivylę. Kartais patyrę 
nepasisekimus — pasiduodame 
pesimizmui. Linkiu visiems 
kreipti daugiau dėmesio į pozi- 
tyvų darbą — pažvelkime ir 
įvertinkime tai, ką turime; ša- 
linkime trūkumus, bet nenu- 
siminkime dėl jų. 

Pagarbiai žvelgiame į praeitį, 
gyvename dabartimi ir pla- 
nuojame ateitį — toks turi būti 
mūsų „Credo“. Naujajai va- 
dovybei linkiu sėkmės užsibrėž- 
tuose darbuose, kad po trijų 
metų ateisiančiai kadencijai 
galėtų perduoti stipresnę ir 
gajesnę Broliją. 

Budėkime, 

v.s. fil. Kazys Matonis 

LSB Vyriausias Skautininkas 
1985-87 m. kadencija 


Los Angeles „Pal 


angos" tunto prityrusios skautės: Rima Mulokaitė, Lidija 


Tompauskaitė, draugininkės pavaduotoja Andrytė Giedraitytė, Vilija Žemai- 
taitytė, Vanessa Varnaitė, Tara Barauskaitė, draugininkė Gailė Radvenytė 


ir Laima Žemaitaitytė. 


PRASMINGAI PRALEISTAS 
SAVAITGALIS 


Vaidilutė — šventosios ugnies 
saugotoja. Miranda Frankė- 
naitė, Nida Gedgaudaitė, 
Andrytė Giedraitytė, Valytė 
Navickaitė, Gina Petokaitė ir 
Ina Petrušytė, priklausančios 
Los Angeles „Palangos“ tunto 
vyresniųjų skaučių kandidačių 
būreliui, yra pasiryžusios 
saugoti lietuviškos skautybės 
liepsnelę, kad ji niekados 
neužgestų. Ji mus veda veikliu 
lietuvišku keliu ir padeda 
mums gyventi vadovaujantis 
Dievo įsakymais ir skaučių 
įstatais. 

Mūsų paskutinė sueiga vyko 
lapkričio 21-22 dienomis. Mes 
visos susirinkome skautų būkle 
palavinti savo sumanumą kalė- 
dinių šiaudinukų varstyme ir 
klijavime. Rūta Mulokienė pa- 
demonstravo mums šį meną, o 
paskui išdalino visoms pavyz- 
džių ir nurodymų lapus. Miran- 
dai, nors ir pirmą kartą ban- 
dant, pasisekė gražiausia sukli- 
juoti, o Andrytė suvėrė 
didžiausią. " 

Pavalgiusios pietus nuva- 
žiavome į draugininkės ps. Re- 
ginos Stančikaitės-Polikaitienės 
namus, kur peržiūrėjome mūsų 
anksčiau paruoštus sueigų ir 
iškylų planus. Susipažinom su 
naujais ir įdomiais metodais su- 
eigoms pravesti, o taip pat ir bū- 
dais suplanuoti ir paruošti įdo- 
mias iškylas. Reginai išvažia- 
vus parvežti mums vakarienei 
„picą“, mūsų uždavinys buvo 
suplanuoti susimąstymo laužą 
ir asmeniškai parašyti trumpą 
maldelę. 

Sočiai pavalgiusios svarstėm 
idėjas mūsų kandidačių temo- 
mis. Atlikusios daug darbo, nu- 
tarėm pasidžiaugti šiltu „jacuz- 
zi", kalbėdamos apie praėjusias 
stovyklas ir ateities planus. 
Vėliau apsirengėme unifor- 


IŠ PALAPINĖS PRERIJOJE 


Omahoje, lapkričio 4 d. gero- 
kai prieš 7 val. vak. į Šv. An- 
tano parapijos salę rinkosi 
liepsnelės, giliukai, skautės, 
skautai vyčiai, vadovai, tėveliai, 
seneliai ir svečiai į „Romuvos“ 
skautų-skaučių vietininkijos 
metinę sueigą. 

Septintai išmušus — švilpu- 
kas! Oficialioji dalis. Įsaky- 
muose vietininkė sesė G. 
Reškevičienė širdingai dėkoja: 
prisidėjusiems ir padėjusiems 
ruošti Kaziuko mugę; tautybių 
festivalyje — parodėlę ir pro- 
gramą; už būklo atnaujinimą; 
atstovavusiems Omahai III-je 
tuntininkų konferencijoje; pasi- 
traukusiems iš pareigų už įdėtą 
darbą ir štabui už gerai atlie- 
kamas pareigas. 

Pašnekesyje sesė Gražina, 
šalia kitų metinėje sueigoje reiš- 
kiamų minčių, rado laiko ir išsa- 
miam IL-sios tuntininkų konfe- 
rencijos pranešimui. 

Laužas, ha! Be kibirkščių, ža- 
rijų, liepsnos ir... be šilumos, bet 
niekas dėl to neliūdi, nes mūsų 
liepsnelės ir giliukai tuojau pat 


atveria „dainų skrynelę“, o iš 
jos daina vejasi dainą; jie jas vai- 
dina, jie spragsi, žėruoja, šildo. 
Jie uždega visus ir dainos per 
šaltas mūro sienas veržiasi į 
niūrias gatves. 

Po smagaus lauželio visi susi- 
buriam pasivaišinti skanėstais 
ir kavute. Pasivaišinę, sustojam 
ratu ir supintomis rankomis 
giedame „Lietuva brangi", 
„Ateina naktis“. Nuoširdžiai 


tariamu „„Labanaktis“ baigia- 
ma dar viena metinė sueiga 
Omahoje. 


s. St. Radžiūnas 


momis ir užkūrusios laužą ty- 
liai, rimtai padainavom liūdnas 
dainas, paskaitėm savo 
parašytas maldas. Po laužo pasi- 
jutome labai išalkusios ir 
suvalgėme didokus bliūdelius 
ledų. Pagaliau ėjome ilsėtis ir 
tikrai saldžiai užmigome. 

Sekmadienio rytą anksti kėlė- 
mės. Po pusryčių važiavome į 
Šv. Vibianos katedroje vykusį 
Lietuvos Krikšto sukakties 
minėjimą, kuriame dalyvavo 
Los Angeles lietuvių visuomenė 
ir organizacijos. Nida Gedgau- 
daitė ir Dalytė Navickaitė nešė 
aukas, o Andrytė Giedraitytė, 
Gina Petokaitė ir Tina 
Petrušytė buvo vėliavininkės. 
Mūsų vyr. skaučių kandidačių 
būrelis noriai ir aktyviai prisi- 
deda prie lietuviškos ir skau- 
tiškos veiklos. Taip užbaigėm 
smagią ir prasmingą savaitgalio 
sueigą. 


Andrytė Giedraitytė 
KŪČIOS 
PHILADELPHIJOJ 


Negausiame Philadelphijos 
lietuvių telkinyje reikšmingą 
vaidmenį atlieka lietuvių skau- 
tų „Laisvės varpo" vietininkija, 
kurios veiklos šaknys siekia 
1950-sius metus, kai iš Vokieti- 
jos DP stovyklų atvykusi pirmo- 
ji banga lietuvių šioje vietovėje 
suorganizavo lituanistinę mo- 
kyklą, o dvi mokytojos — skau- 
tininkė Ona Rozniekienė ir pa- 
skautininkė Marija Raugienė 
subūrė skautus,-es, pradžioje į 
skiltį, greit išaugusią į drau- 
govę. Pirmojo dešimtmečio pa- 
baigoje, s. Onai Rozniekienei iš- 
sikėlus į Chicagą, o ps. Marijai 
Raugienei apsigyvenus tolimes- 
niame užmiestyje, skautiškoji 
veikla pradėjo silpti. 

Iš New Yorko į Philadelphią 
atkilo jauna ir energinga 
skautiška šeima — skautinin- 
kas Gediminas Surdėnas su 
žmona skautininke Danute. Jie 
tuojau įsijungė į skautišką veik- 
lą. Jų pastangos pražydo gra- 
žiais žiedais: be mokyklinio am- 
žiaus skautų, buvo suorganizuo- 
tos židinietės, sujungusios aukš- 
tojo mokslo siekiančius ir jau 
šeimas sukūrusius buvusius 
skautus,-tes. Šis židiniečių 
būrelis įsijungė į gražią skauti- 
jos veiklą, kurios tikslas buvo 
ypatingą dėmesį kreipti į pačią 
jauniausiąją kartą. O dabar ir 


Omahos „Romuvos“ vietininkijos sueigoje himnui saliutuoja liepsnelės ir 
giliukai. Iš k.: I. Barry, A. Mackevičius, A. Barry, J. Lemke, A. Lemke, M. 


Šalkauskas. 


Nuotr. G. Reškevičienės 


KERNAVIETĖS KVIEČIA 


Kaziuko mugė artėja, o pasi- 
ruošimo darbų dar kalnai. 
Norime, kad mūsų jaunimas 


skautautų, linksmai stovyklau-|. 


tų; Kaziuko mugė skautams 
didelis pajamų šaltinis. 


Kviečiame visus tėvelius 
prisidėti prie Kaziuko mugės 
darbų. Juk pelnas sugrįžta 
mūsų pačių vaikams. „Kerna- 
vės" tunto darbai vyksta pas ps. 
Jolantą ir Mike Lass, 7647 S. 
Maplewood. Šeštadieniais nuo 
10v.r. iki 5 v.v., sekmadieniais 
nuo 11 iki 5 v.v. 


pačių Surdėnų dvi dukros — 
skautininkė Laima Bagdonavi- 
čienė ir paskautininkė Alė Ma- 
ciūnienė, sekdamos savo tėvų 
pavyzdžiu, sėkmingai vadovau- 
ja skautiškai veiklai. Tai tikrai 
malonų įspūdį keliantis pavyz- 
dys. 

Skautiškąją veiklą pajuto ir 
Philadelphios lietuviškoji bend- 
ruomenė, ne tiktai dažnomis 
progomis, šventėse ar minėji- 
muose, regėdama skautišką vė- 
liavą su gražiu būriu išsirikia- 
vusių uniformuotų skautų, tuo 
prasmingai papuošiančių pačius 
įvykius, bet taip pat galėdama 
dalyvauti prasminguose pačių 
skautų renginiuose: Kaziuko 
mugėse ir Kūčiose, kurios yra 
tapusios gražia ir reikšminga 
tradicija. 


Gruodžio 20 d. įvykusios skau- + 


tų ruoštos Kūčios buvo jau dvi- 
dešimtosios. 

Šio sekmadienio šv. Mišios bu- 
vo aukojamos skautų intencija. 
Šv. Mišias atnašavo kleb. kun. 
K. Sakalauskas; skaitinius skai- 


„tė s. Laima Bagdonavičienė. 


Po Mišių parapijos salėn sugu- 
žėjo ir prie Kūčiom padengtų 
stalų susėdo 150 kūčiautojų, Ne- 
didelė salė tiek ir tetalpina. 

Kūčias pradėjo būrelis jau- 
nųjų skautukų. Susirinkę sceno- 
je jie pagiedojo dvi giesmes, 
akompanuojant vyr. sk. Sigutei 
Šnipaitei. Uždegus ant stalų 
žvakes, mistiškoj prieblandoje, 
artistišku tonu ir gražia lietu- 
vių kalba vyr. sk. Dalia Miro- 
naitė perskaitė Kalėdoms skir- 
tą evangeliją, o tada, klebonas 
K. Sakalauskas palaimino tra- 
diciniais kūčių valgiais apkrau- 
tus stalus. 

Po pasidalinimo kalėdaičiais 
(plotkelėm), programai vado- 
vavęs j.s.ps. Linas Kučas supa- 
žindino su garbės svečiais. Be 
parapijos kunigų klebono K. Sa- 
kalausko ir kleb. emerito J. De- 
gučio, Kūčiose dalyvavo v.s. K. 
Matonis ir jo žmona v.s. Gilan- 
da, LB Philadelphijos apyl. 
pirm. T. Gečienė, Piet. NJ apyl. 
pirm. J. Mingaila, lituanistinės 
mokyklos vedėja J. Stirbienė. 

Philadelphijos skautų vieti- 
ninkė, pasinaudodama Kūčių 
iškilmingesne proga, įteikė 
ordiną Už Nuopelnus s. Laimai 
Bagdonavičienei ir tokį patį 
ordiną su rėmėjo kaspinu veik- 
liai LB darbuotojai ir nuošir- 
džiai skautų veiklos talkininkei 
Marytei Sušinskienei. 

Po ordinų įteikimo atsiskleidė 


scenos užuolaida ir buvo suvai- ' 


dintas v.s. D. Surdėnienės para- 
šytas ir jos režisuotas scenos 
vaizdelis „Sapnas“, skirtas Lie- 
tuvos krikšto 600 metų sukak- 
čiai paminėti. Jis neilgas, tačiau 
patrauklus savo prasmingomis 
mintimis, kurias palyginti labai 
gera tartimi ir įtikinančiai 
atliko jauniausieji skautai,-ės: 
Sandra Dainoraitė, Audrė Miro- 
naitė, Monika Jovaišaitė, Kris- 
tina Balten, Aleksė Vašovski — 
visos buvo vaidilučių vaidmeny;| 
Gintaras Šnipas — Linas, Veru: 
tė Jovaišaitė vaidino Rūtą, Da- 
lia Mironaitė — mamą, Sigutė 
Šnipaitė — senovės dvasią, To- 
mas Dainora — Jogailą ir Linas 
Surdėnas — Vytautą. 

Po vaidinimo visi Kūčių daly- 
viai sugiedojo dešimtį kalėdinių“ 
giesmių, o pabaigai „Lietuva 
brangi" ir „Ateina naktis". 

Kūčias ruošti padėjo jaunųjų 

skautų mamos, gamindamos 
įvairius Kūčių maisto patieka- 
lus, o salę tvarkė vyr. skautės. 
Kiek patirta, didžiausia talki- 
ninkė buvo Marytė Sušinskie- 
nė. Marija Rg. 

6-9, antę 12-6; penkt 10-12; 1-6 


3 mėn. 


+ Redakcija straipsnius taiso savo 
nuožiūra. Nesunaudotų straips- 
nių nesaugo. Juos grąžina tik iš 
anksto susitarus. Redakcija už 
skelbimų turinį neatsako. Skelbi- 
mų kainos prisiunčiamos gavus 
prašymą. 


DR. JAMES V. HUDSON 
DR. LORETA V. STONCIUS 
DANTŲ GYDYTOJAI 
2750 W. 71st St. 
434-0201 
Valandos pagal susitarimą 
Pensininkams nuolaida 


Ofs. tei. 471-3300; rez. 442-8297 


VIDAS J. NEMICKAS, M.D. 


KARDIOLOGAS — ŠIRDIES LIGOS 
7722 S. Kedzie Ave., 
Chicago, Ii. 60652 
Pirm., antr., ketv. ir penkt. 
pagal susitarimą 


Cardiac Diagnosis, Ltd. 
Marguette Medical Buiiding 
6132 S. Kedzie 
Chicago, IL 60629 
Tel. 436-7700 


RIMGAUDAS NEMICKAS, M.D. 
S. PRASAD TUMMALA, M.D. 


SURENDER KUMAR, M.D. 
Širdies ir Kraujagyslių Ligos 
Valandos pagal susitarimą 


Namu 584-5527 


DR. ALGIS PAULIUS 
ORTOPEDINĖS LIGOS — 
CHIRURGIJA 
6132 S. Kedzie, Chicago, III. 
Tel. 925-2670 
1185 Dundee Ave., Elgin, HL. 60120 
Tel. 742-0255 
Valandos pagal susitarima 


DR. L. D. PETREHIKIS 
DANTŲ GYDYTOIA 
8104 S. Roberts Road 
1 mvlia į vakarus nuo Harlem Ave 
Tel. 563-0700 
Valandos pagal susitarima 


DR. FRANK PLECKAS 
(Kalba lietuviškai) 
OPTOMETRIST AS 
Tikrina akis Pritaiko akinius ir 
„Contact lenses“ 
2618 W. 71st St. — Tel. 737-5149 
Val. pagal susitarima Uždaryta treč 


Dr Tumasonio ofisa perėmė 


T. RAMA, M.D. 
Specialybė — Chirurgija 
2454 West 71st Street 

Tel. 434-1818 — Rez. 852-0889 
Val.: pirm., antr., ketv. ir penkt 
3 iki 7 v.v. Tik susitarus 


DR. ANTANAS 6. RAZMA 
Specialybė — Vidaus ir piaučiu ligos 
2636 W. 71st St., Chicago, M. 
Tei.: 436-0100 


DR. LEONAS SEIBUTIS 
INKSTŲ PŪSLĖS IR 
PROSTATO CHIRURGIJA 
2656 W. 63rd Street 
antr. 1-4 pp. ir ketv. 2-5 pp 
Šešt. pagal susitarimą 
Ofiso tel. 776-2880, rez. 448-5545 | 


Val.: 


NANCY STREITMATTER, M.D. 
KARDIOLOGĖ 
2454 W. 71 Street 
Tel. 434-6777 
Valandos pagal susitarimą 


Vižinas, M.D., S.C 
Specialybė — Vidaus ligų gydytojas 
Kalbame lietuviškai 
6165 S. Archer Ave. (prie Austin) 
Valandos pagal susitarimą 
Tel. 585-7755 


JOHN P. WAITKUS, M.D., FACS 
SPECIALISTAS CHIRURGAS 
Priklauso Holy Cross ligoninei 

2700 W. 43 St., Tel. 927—3231 
Kalbame lietuviškai 
Vai. pagal susitarimą pirm., antr. 
Ketv. Ir penkt. nuo 3-7 v.v. 


—— 


Michailas Gorbačiovas 


SAVO NAUJOJ 
KNYGOJ 


Sovietų Sąjungos komunistų 
partijos generalinis sekretorius 
Michailas Gorbačiovas, dabar- 
tinis Kremliaus diktatorius, 
parašė knygą „Persitvarkymas 
ir naujas mąstymas mūsų šaliai 
ir visam pasauliui". Ją rusų 
kalba 1987 m. antroj pusėj 
išleido Maskvos politinė 
leidykla, bet nėra abejonės, kad 
vertimuose ji pasieks daugelį 
kitų šalių. Jau pačioje Sovietų 
Sąjungoje ją plačiau komentavo. 
partijos dienraštis „Pravda“, o 
tą persispausdino okupuotame 
Vilniuje leidžiama „Tiesa“, kur 
yra Lietuvos komunistų partijos 
centro komiteto organas (1987 
m. lapkričio 19). Jau tas rodo, 
kad leidiniui skiriama didesnė 
reikšmė, o „Tiesos“ persispaus- 
dinimas sako, kaip šio organo 
vadovybė, nedrįsdama sava- 
rankiškai komentuoti, kartoja 
Maskvoje paskelbtą balsą. 

Knygos pobūdį aptaria pats 
Gorbačiovas, rašydamas: „Aš 
parašiau šią knygą norėdamas 
tiesiogiai kreiptis į tautas... Aš 
puikiai suprantu, kad ne visi su- 
tiks su mano mintimis. Ir aš, 
tiesą sakant, sutiksiu ne su vis- 
kuo, ką kiti kalba dėl įvairių 
problemų. Juo labiau dialogas 
turi vykti. Ir ši knyga, mano 
knyga — mano indėlis į jį". 

Žodis truputį švelnesnis, 
pripažįstąs teisę svarstyti ir 
diskutuoti, kas jau šiokia tokia 
pažanga nuo komunistinės dik- 
tatūros įpročio viską tik dik- 
tuoti. Tą pastebi ir „Pravda“ bei 
„Tiesa“ tardamos: „Ši knyga tai 
ne „nurodantis pirštas“, ne 
mokslinis traktatas ir ne propa- 
gandinė publicistika. Tai 
veikiau samprotavimai ir min- 
tys apie persitvarkymą, apie 
mums iškilusias problemas, 
apie permainų mastą, apie 
mūsų laikų sudėtingumą, 
atsakomingumą ir nepakartoja- 
mumą". 

Tai buvo lyg šiokia tokia pro- 
švaistė, jeigu jau daromos užuo- 
minos apie galimybes sava- 
rankiau problemas svarstyti ir 
spręsti. Žiūrėsime, kiek tai 
galės praktikoje pasireikšti. 


* 


Jeigu seniau Maskvos spauda 
vis kalbėdavo apie didžiulius 
laimėjimus ir komunistinės san- 
tvarkos atneštą šviesą, dabar 
pats gyvenimas privertė pažiū- 
rėti į tikrovę ne vien tik pro rau- 
donus akinius. Toliau tame 
abiejų vadovaujančių maskvi- 
nių dienraščių skiltyse dabar 
rašoma: „Apie sunkumus knyga 
pasakoja be jokių pagražinimų, 
ji pasakoja apie tai, kad jau aš- 
tunto dešimtmečio antroje pu- 
sėje išryškėjo, jog šalis pradė- 
jo lėtinti žengimo tempą. Kaip 
didėjo sutrikimai ūkio darbe ir 
vienas po kito ėmė kauptis ir aš- 
trėti sunkumai, gausėjo neiš- 
spręstų problemų. Nacionalinių 
pajamų prieaugio tempai devin- 
tojo dešimtmečio pradžioje 
sumažėjo iki tokio lygio, kuris 
faktiškai priartino mus prie 
ekonominės stagnacijos. Atrodė, 
pastebi M. Gorbačiovas, kad 
sukasi didžiulis smagratis, o pa- 
varos į darbo vietas buksuoja..." 

Tą mes jau daug seniau ir tai 
pakar.stinai esame kėlę ir tik 
dabar partijos viršūnė išdrįso 
pripažinti, kad buvo tiesa ne jų 
propagandos, o laisvojo pasaulio 
vertinimai buvo tikslūs. Dabar 
jau centriniai sovietinės 
informacijos šaltiniai pripažįsta: 
„Kasdienių realijų pasaulis vis 
labiau skyrėsi nuo parodinės ge- 
rovės pasaulio. Žodžių ir darbų 
neatitikimas gimdė visuomenės 
pasyvumą, netikėjimą skelbia- 
mais šūkiais. Kažkaip tyliai ir 


tartum nepastebimai buvo žlug- 
domos idėjinės ir dorovinės 
vertybės". Taigi pripal;stama 
ligšiolinės sovietinės propa- 
gandos burbulų tuštumas, sle- 
gianti gyvenimo tikrovė, kurią 
laisvasis pasaulis jau seniai yra 
pastebėjęs ir kėlęs. 

Minėtieji sovietų dienraščiai 
pastebi, kad ta Gorbačiovo knyga 
turi asmeninio pobūdžio, taigi 
ne oficialus Kremliaus balsas, 


bet ir dienraščiai pripažįsta, kad. 


tie pareiškimai paremti tikslia 
tikrovės dia; mnoze ir tas „„asme- 
nybinis v<i „/s įgauna vis 
didesnę reik:s:nę..““ Reikš- 
mingas yra taip pat prisipaži- 
nimas apie nukrypimus nuo 
demokratinės dvasios. Dabar 
jau sakoma: ,„Mes būtume 
galėję išvengti daugelio sun- 
kumų, jeigu spalio pradėtas 
demokratinis procesas pas mus 
būtų vystęsis normaliai". Dabar 
jau pripažįstamas reikalas, kad 
jų socializmas jungtųsi „su 
demokratija teoriškai ir praktiš- 
kai". Atseit, pripažįstama, kad 
iki šiol demokratija nebuvo 
įjungiama praktikoje ir tai 
atnešė liūdnų padarinių. Kny- 
goje pareiškiama mintis, kad 
dabar perkeliamas geležinkelio 
bėgių iešmas ir „mūsų trau- 
kinys gali važiuoti greičiau, ar- 
ba — ko nesinori — lėčiau. Kai 
kas galbūt stengsis jį pristab- 
dyti..." 


Taigi ryškiai matomas reika- 
las pasukti demokratijos kryp- 
timi, bet drauge numatoma, kad 
teks susidurti su trukdymais, 
žinoma iš įsigyvenusių biuro- 
kratų, raudonųjų buržujų, kurie 
nenorės atsisakyti savo 
privilegijų ir gausių komunis- 
tams teikiamų patogumų. Jie 
neboja, kad tai eina „liaudies“ 
sąskaiton. 

Gorbačiovas tvirtai sako: „Pa- 
grindinis pradinis naujo poli- 
tinio mąstymo principas — 
paprastas: branduolinis karas 
negali būti priemonė poli- 
tiniams, ekonominiams, ideolo- 
giniams bei kitiems tikslams 
įgyvendinti... Dabartinėmis 
sąlygomis jis būtų ne politikos 
priemonė, o savižudybė..." 

Tai tiesa, bet nepilna. Bet 
koks karas užgrobimo, kolonia- 
linių siekimų vykdymas savižu- 
dybė. Tokį nusikaltimą Sovietų 
Sąjunga dabar vykdo Afganis- 
tano agresijoje, o taip pat or- 
ganizuodama ir ginklais rem- 
dama įvairius revoliucinius 
sąjūdžius kituose, net demokra- 
tiniuose kraštuose, siekdama 
primesti jiems savo diktatūrinę 
prievartą ir net ekonominį 
išnaudojimą. 

Teisingai Gorbačiovas pabrė- 
žia, kad „Valstybių santykių 
humanizavimas — sunkus daly- 
kas. Bet kitos alternatyvos 
pasaulinė bendrija neturi. 
Reikia mokytis gyventi civili- 
zuotai dabartiniame pasaulyje. 
Ir tai liečia visus: nuo paprasto 
darbininko iki valstybinio 
veikėjo". Galbūt nekaltų 
žmonių kraujas ima nuplauti 
Kremliaus diktatorių akis ir 
priespaudoje dejuojančių 
nekaltų aukų šauksmai ima 
atidaryti Kremliaus didžiūnų 
ausis. Tepalenkia juos tai 
pasukti žmogaus ir tautų teisių 
gerbimo kryptimi. Gorbačiovas 
pripažįsta, kad „Dabar visam 
pasauliui reikia persitvarkymo, 
tai yra, pažangaus vystymosi, 
kokybinių permainų". Ypač tos 
permainos reikalingos šaliai, 
kuri labiausiai nuo žmoniš- 
kumo ir demokratijos nutolusi 
— Sovietų Sąjungai. 

Juoz. Pr. 


Šį rudenį lapkričio 13-15 die- 
nomis susirinko JAV Lietuvių 
Bendruomenės XI-toji taryba 
trečiajai sesijai St. Petersburge, 
Floridoje, vos keletą savaičių po 
įvykusios politinės konferen- 
cijos Washingitone, kurioje 
nemažas skaičius tarybos narių 
taip pat dalyvavo. Taigi buvo 
pilni naujų idėjų ir minčių 
tolimesnei Lietuvių Bend- 
ruomenės veiklai. Nemažai 
naujų idėjų atsivežė ir krašto 
valdybos nariai bei paskiros 
tarybos komisijos. 

Sesijų tvarka ir darbotvarkė 
jau beveik tradicinė (su menkais 
pakeitimais), tik XI-toji taryba 
savo rezoliucijas ir nutarimus 


nešimų, 0 ne sesijos pabaigoje, 
kaip būdavo daroma ankstyves- 
nėse sesijose. Šitokiu būdu rim- 
tas dėmesys yra skiriamas vi- 
siems nutarimams ir rezoliuci- 
joms, o ne vien naujų minčių 
pristatymui ir diskusijoms, 
kurios, žinoma, yra užvis įdo- 
miausios, ypač jei išsivysto nuo- 
monių skirtumai, tačiau jų pras- 
mė ir vertė jau tampa kitu klau- 
simu. Šioje sesijoje nuomonių 
skirtumo ir gyvų diskusijų ne- 
trūko. Vadovaujantis demokra- 
tiniu principu ir darant abiem 
pusėms nuolaidas, susitarta, 
nors ir tais galutiniais susi- 
tarimais ne visi buvo pa- 
tenkinti, tačiau likosi su viltimi, 
kad visuomet yra kitas kartas 
ir galimybė su savo stipriais įti- 
kinimais nutarimus pakeisti. 
Vien laikas įrodo, kurie spren- 
dimai iš tikrųjų yra teisingiausi. 

Sesija prasidėjo penktadienį 
11 val ryto su pilnu narių kvo- 
rumu ir nemažu St. Petersbur- 
“ go apylinkės svečių skaičiumi. 
Po sugiedotų JAV ir Lietuvos 
himnų kun. V. Dabušis sukal- 
bėjo invokaciją, primindamas, 
jog susirinkome „aukos ir 
meilės savo broliams ir sesėms 
tėvynėje vedami suplanuoti dar- 
bus už pagrindines žmogaus 
teises, sąžinės ir religijos laisvę 
bei Lietuvos valstybinę nepri- 
klausomybę". Su malda pri- 
siminti iš gyvųjų tarpo išsisky- 
rę bendruomenininkai. Floridos 
apygardos vardu sesiją sveikino 
pirmininkas Adolfas Armalis, 
linkėdamas ne tik svarstyti, bet 
ir „išspręsti daugelį lietuviškos 
veiklos problemų ir kad visos 
svarstybos vyktų gyvosios lietu- 
vybės dvasioje". St. Petersbur- 
go apylinkės vardu sveikino pir- 
mininkas Algis Dūda ir džiau- 
gėsi, jog sesijai buvo pasirinkta 
jų saulėta vietovė. Tarybos pre- 
zidiumo pirmininkas Algis 
Rugienius pristatė visus garbės 


priima po paskirų komisijų pra- ' 


LIŪDA RUGIENIENĖ 


svečius, krašto valdybos narius 
ir sesijos dalyviams paaiškino, 
kad čia susirinkta išklausyti 
pranešimų apie JAV Lietuvių 
Bendruomenės veiklą, įvertinti 
krašto valdybos darbą ir nusta- 
tyti ateities veiklos gaires. 
„Mūsų sprendimų laukia mus 
išrinkusieji". Teresė Gečienė 
paprašė visus dalyvius pasi- 


. rašyti Philadelphijos apylinkės, 


vadovaujant kardinolui J. Krol, 
paruoštą rezoliuciją Gorbačio- 
vui, jog būtų sugrąžinta religi- 
niams tikslams Vilniaus kated- 
ra. 
Sesija per tris dienas turėjo 
aštuonis posėdžius. Antrasis po- 
sėdis buvo skirtas LB tarybos 
komisijų svarstyboms. Komisijų 
yra aštuonios. Joms pirmi- 
ninkauja finansų reikalams — 
Romualdas Bublys, jaunimo 
Zina Dresliūtė, kultūriniams — 
dr. Petras Kisielius, ocrganizaci- 
niams — Angelė Karnienė, poli- 
tiniams — dr. Kazys Ambrozai- 
tis, religiniams — Vytas Pet- 
rulis, socialiniams — Gintaras 
Čepas, švietimo — Teresė Gečie- 
nė. Šiame posėdyje (kiekviena 
komisija posėdžiavo atskirai) 
buvo išklausyta krašto valdybos 
narių pranešimų, diskutuota 
esama veiklos padėtis, svars- 
tomos naujos idėjos ir surašomi 
siūlymai tarybos nutarimams ir 
rezoliucijoms. Kas komisijose 
vyko, paaiškėjo kitų dviejų 
dienų posėdžiuose, nors jau 
susumuotai. 

Man asmeniškai teko daly- 
vauti komisijoje, skirtoje jau- 
nimo reikalams, kur labai griež- 
tai dėl jaunimo neorganizuo- 
tumo pasisakė pats jaunimas 
(pusė komisijos narių buvo že- 
miau trisdešimt metų amžiaus) 
ir siūlė tokiis pat griežtas 
rezoliucijas. Antrajam posėdžiui 
buvo paskirta net trys valandos 
laiko. Jos itin greitai prabėgo, 
nes visose srityse problemų ir 
projektų netrūko. 

Trečiasis posėdis prasidėjo 
pusę penktos po pietų su tary- 
bos kontrolės komisijos pra- 
nešimu, kurį padarė pirmi- 
ninKas dr. Antanas Razma. Re- 
vizija buvo tik dalinai atlikta, 
nes švietimo, kultūros ir so- 
cialinių reikalų tarybų revizija 
bus daroma metų pabaigoje. Jie 
pilnai patikrino krašto valdybos 
knygas, vedamas Broniaus Juo- 
delio. Per 1987 m. pirmąjį pus- 
metį buvo gauta 82,036.79 dol. 
pajamų, pridėjus 1986 metų li- 
kutį susidarė 109,907.11 dol. 
suma. Išlaidų iki birželio 30 


LB XI-SIOS TARYBOS SESIJA 


krašto valdyba turėjo už 
37,907.94 dol. Krašto valdybos 
knygos yra vedamos labai pa- 
vyzdingai. Lithuanian Folk 
Dance Festivals, Inc., pra- 
nešimą padarė B. Juodelis. 
Knygos ir pinigai buvo tvarkin- 
gai perimti iš dr. A. Butkaus. 
Išlaidos susidaro iš tautinių 
šokių kursų ir subsidijos Tauti- 
nių šokių institutui. 1986 m. pa- 
baigoje kasoje buvo 43,528.32 
dol. 

Aštuntosios tautinių šokių 
šventės komiteto vardu kalbėjo 
pirmininkas dr. Vaidotas Kve- 
daras. Džiaugėsi, kad jau yra 
užsiregistravusios 57 grupės, 
103 rateliai, sudarantys dau- 
giau kaip 1900 šokėjų. Meno 
vadovų kolektyvas išleido tris 
knygas su šventės šokių apra- 
šymais, paruošė muzikos juos- 
telių video. Šventės proga 
numatyti renginiai Hamiltone: 
dvi savaites dar prieš šventę 
prasidės tautodailės paroda, šeš- 
tadienį vakare — susipažinimo 
vakaras, sekmadienį — iškil- 
mingos pamaldos, ceremonijos 
prie paminklo, 3 val. p.p. šventė 
ir vakare net du banketai — 
jaunimui ir vyresniems. A. 
Gečys papildė pranešimą, kad 
JAV LB yra įsipareigojusi 
surinkti 35,000 dol. aštuntajai 
tautinių šokių šventei paremti. 
Lėšų telkimo komitetui vado- 
vauti yra sutikęs dr. P. 
Kisielius. 

Tarybos Garbės teismas 
(pirm. dr. Edmundas Lenkaus- 
kas) šios kadencijos metu jokių 
skundų neturėjo, taigi sekantis 
pranešimas buvo Broniaus Nai- 
nio apie „Pasaulio lietuvį". Jis 
gyvai apibūdino savo pareigas 
ir pabrėžė, jog einąs tik redak- 
toriaus, ne korespondento parei- 
gas, nors retkarčiais vis tiek kai 
ką parašąs. Šiuo metu „Pasau- 
lio lietuvis“ prenumeratorių 
turi 3,000. Jų daugiausiai yra iš 
JAV. Krašto valdyba žurnalą 
parėmė 2,000 do!. suma, 17 apy- 
linkių suaukojo 712 dol. Bendra- 
darbių turi iš viso pasaulio ir la- 
bai džiaugiasi kai gauna 
tinkamai paruošta medžiagą, 
originalius straipsnius. Įsigijo 
kompiuterį, kuris, galvoja, pa- 
lengvins redagavimo darbą. 

Apie Lietuvių Fondą kalbėjo 
pirm. Marija Remienė, 1987 
metais Lietuvių Fondas švenčia 
sidabrinę sukaktį ir ta proga 
stengiasi užbaigti sutelkti 4 
milijoną pagrindinio kapitalo. 
Spalio 31 d. LF buvo 5,881 
narys ir 3,821,986 dol. Krašto 
valdybai pritariant buvo kreip- 
tasi į apygardas ir apylinkes 
prašant sukaktį paminėti ir pa- 


gyvinti aukas. Išsiuntinėta 
tūkstančiai laiškų. Nuo metų 
pradžios iki spalio pabaigos į LF 
įstojo 95 nauji nariai ir gauta 
197,476 dol. aukų. Skirstymo 
komisija, kurią sudaro trys LF 
tarybos nariai ir trys JAV LB 


krašto valdybos paskirti nariai, 


per metus išskirstė 255,000 
dol. sumą. LF sukaktis buvo 
plačiai ir išsamiai paminėta 
spaudoje, ypač spalio mėn. 
„Pasaulio lietuvyje“, rugsėjo 
mėn., „Lietuvių dienose“ ir 
birželio mėn. „Draugo“ kultūri- 


| niame priede. Baigdama Marija 


Remienė paaiškino LF investa- 
vimo reikalu: „Akcijų biržai 
spalio 19 d. smarkiai kritus ir 
praradus pagal Dow Jones 
rodiklį 500 punktų, visame pa- 
saulyje kilo panika, kuri ir šian- 
dieną nėra pilnai atslūgusi. Tuo 
metu LF investavimo komisija 
padarė nutarimą išeiti iš akcijų 
rinkos. LF iš šios maišaties išėjo 
visai nenukentėjęs". Padėkojo 
JAV LB už dėmesį ir talką, 
rodomą Lietuvių Fondui. 
Pasaulio Lietuvių Bendruo- 
menės pranešimą padarė pirm. 
Vytautas Kamantas, atkreip- 
damas dėmesį, kad šioje sesijoje 
dalyvavo beveik visa PLB val- 
dyba. PLB didžiausia ir stip- 
riausia yra JAV LB , todėl iš jos 
daugiausiai ir tikimasi. Vyriau- 
sias Lietuvių Bendruomenės or- 
ganas yra seimas, kuris bus 
1988 m. birželio 28-30 dienomis 
(nuo antradienio iki ketvirta- 
dienio) Toronte. Seimo rengimo 
komitetą sudaro kanadiečiai: 
pirm. Eugenijus Čuplinskas, 
Vytautas Bireta ir Joana La- 
sienė. Programą tvarko PLB 
valdyba. Lėšas septintajam 
seimui telks dr. A. Razma, R. 
Vaitys, S. Jokūbauskas ir V. 
Kamantas. Seimą sudarys 140 
atstovų iš 19 kraštų. Iš JAV į 
seimą įeis 50, taip pat krašto 
valdybos ir Jaunimo sąjungos 
pirmininkai. Ketvirtasis kultū- 


. ros kongresas įvyks prieš seimą 


(nuo penktadienio iki pirma- 
dienio). Šeštasis Jaunimo 
sąjungos kongresas prasideda 
1987 m. gruodžio 20 d. ir baigia- 
si 1988 sausio 10. Paramą šiam 
kongresui organizavo JAV ir 
Kanados bendruomenės. Su- 
rinko arti 40,000 dol. PLB 
valdybai kongrese atstovaus 
Gintaras Grušas, Raimundas 
Kudukis ir Vytautas Kaman- 
tas. 

Lituanistikos katedra yra di- 
džiulis laimėjimas. Visų pastan- 
gomis buvo surinkta 680,000 
dol., paskutinis įmokėjimas 
įvyksta 1987 m. lapkričio 20 d. 
Iš likučių, viršijančių 600,000 
dol., įsteigtas St. Barzduko 
mokslinių stipendijų fondas. 
PLB valdyboje švietimo reika- 


lus tvarkė Birutė Jasaitienė, 
kuri puikiai suorganizavo 
paramą Pietų Amerikai ir Va- 
sario 16-tos gimnazijai. Lietuvių 
teisių gynybai vadovauja 
Raimundas Kudukis, kuris šia- 
me reikale padėjo Australijai ir 
Europai, bendradarbiavo su 
kitų kraštų valdybomis, įvai- 
riomis institucijomis ir viene- 
tais. Politinėje veikloje PLB ar- 
timai dirbo su Kanados ir JAV 
tis Vienos konferencijai. V. 
Kamantas išskirtinai pagyrė 
Lietuvių informacijos centrą, 
kuriam vadovauja kun. Kazi- 
mieras Pugevičius: „Jie atlieka 
didžiausią ir geriausią darbą, 
kokį tik galima atlikti“. Lie- 
tuvos sienų klausimu yra pa- 
ruošta išsami studija (A. Gu- 
recko) ir PLB šiuo reikalu yra 
padariusi nutarimą. Lietuvos 
pogrindžio spauda taip pat lei- 
džiama toliau, nes ir Vytautas 
Skuodis yra patvirtinęs, jog 
reikalingas didesnis išeivijos 
dėmesys Lietuvai. Kalbėdamas 
apie finansus V. Kamantas pa- 
brėžė, kad PLB metinis biudže- 
tas yra 100,000 dol. JAV LB 
krašto valdyba jiems davė 8,000 
dol., daug padeda ir Lietuvių 
Fondas. 

Apie būsimo kultūros kongre- 
so planus kalbėjo Milda Len- 
kauskienė. Panašaus kongreso 
nėra buvę nuo 1967 metų. Ket- 
virtasis kultūros kongresas 
nesirems didelių renginių de- 
monstravimu. Pakviesti daly- 
vauti išeivijos kūrėjai, moksli- 
ninkai, religinio gyvenimo 
ugdytojai, meno kritikai, teatro 
darbuotojai, kurie pažvelgs į 
mūsų tautinės kūrybos darbus 
paskutiniųjų 40 metų laiko- 
tarpyje. Pagrindinę paskaitą 
skaitys prel. Pranas Gaida. 
Numatytas 53,000 dol. biudže- 
tas. „Kultūros kongresas nebus 
tik dar vienas įvykis, jis bus lie- 
tuviškos minties ir širdies žaiz- 
dras, kuriame nukalsime lie- 
tuvybės ateitį į dvidešimt 
pirmąjį šimtmetį". 

Trečiame posėdyje nebuvo 
numatyta dar dviejų praneši- 
mų, — tai Pasaulio Lietuvių jau- 
nimo sąjungos pirm. Gintaro 
Grušo ir Lithuanian Center, 
Inc., Clevelande direktorių 
pirm. dr. Antano Butkaus, kuris 
dėl susidėjusių aplinkybių šioje 
sesijoje negalėjo dalyvauti. 


Atsilyginti blogu už gerą yra 
velniška, atsilyginti blogu už 
bloga yra gyvuliška, atsilygin- 
ti geru už gerą yra žmogiška, at- 
silyginti geru už blogą yra 
krikščionio karžygiška dorybė. 

T. Toth 


DANGORAIŽIO ŠEŠĖLIS 
P. MELNIKAS 

Grįždamas namo, išvargęs ir išsisėmęs Devinskis, 
dėkojo likimui, kad su Lena santykiai neiširo. O tai 
labai lengvai galėjo atsitikti. Dirbantiems didelėse 
draudimo įstaigose juk prieinamos įvairios apdraustųjų 
paslaptys. Lenos kaimynė, kuriai reikėtų nusukti 
sprandą, padarė kopiją jo apdraudos pareiškimo, paro- 
dė Lenai, ir ji suprato, kad jis vedęs. 

Jei žaibo greitumu nebūtų sugriebęs tinkamo 
atsakymo, kad dokumentas senas, jau dveji metai, 
kaip jis yra išsiskyręs ir kad žmona jam jau neegzis- 
tuoja — kas būtų atsitikę? Prarastų Leną. 

— O, kad ta ragana nukrioštų — mintyse 
nusikeikė ir lengviau atsiduso Devinskis. Jei neturi 
ko veikti, tegu nekiša nosies į kitų reikalus. O, kaip 
su ja susidoročiau!... 

Kelis kartus ji buvo prisėdusi prie jųdviejų ant 
suolelio prie Lenos verandos, kalbėjo, juokėsi. „Dabar 
nė žodžio jai nepratarsiu! Tegu žino ką apie ją galvoju". 

Namuose, geisdamas ramybės, Devinskis atsiprašė 
Ameliją, kad taip vėlai sugrįžo ir atitraukė ją nuo tele- 
vizijos. Kur nors, bent čia turėjo būti jam ramybės „„uos- 
tas", į kurį sugrįžtų. Ir jo šeima tuo uostu buvo. 

— Kaip išlaikai tiek valandų dirbdamas? — ste- 
bėjosi Amelija. 

— Esu įklimpęs kaip į liūną, — valgydamas atšildy- 
tus pietus prisipažino Devinskis. 

— Darbas lieka darbu. Bet jei jo per daug, tai bent 


atsiimk iš diskotekos savo dalį, tą sumą padėk į banką 
ir pasijusi laisvesnis. Tau nereikės ten vaikščioti. 

— Diskoteka mums duoda didesnį pelną. 

— Save pribaigsi taip išsišakojęs. 

— Kas žino? Su nūdiene ekonomine padėtim gal 
mus kada ištemps bent diskoteka. 

— Tiek dirbi ir dar nesi tikras savo darbu? 

— Niekuo negali būti tikras, Amelija, kai krašte 
nedarbas auga. Net diskoteka. Ten pelnas kas mėnesį 
svyruoja. Buvimas dalininku diskotekoje turi savo pliu- 
sų. Ten visai kitas pasaulis ir kaip toks po darbo labai 
reikalingas. Įstaigos strimgalviškas darbo tempas pa- 

siverčia raminančia, nors ir trankia muzika. 

— Ten išgeri ir gal tas tau ne į sveikatą. 

— Susilaikau. Bet po išsinervinimų su dangoraižiu 
ko kito griebčiaus? 

— Eik į namus kaip ir kiti vyrai. 

— Einu ten, kur reikia, kur mane traukia atsigai- 
vinimas, kad visai neuždusčiau. Kol kas viskas taip 
ir yra išsidėstę. Ateity žiūrėsime, gal bus lengviau. 

— Tau vis užduoda didelius darbus. 

— Jų noriu. 

— Tai turbūt ir ateity taip bus. Ar išsilaikysi? 

— Dėkoju už supratimą, bet nieko kito nesugalvo- 
ju. Ko: kas ir namuose, manau, man viskas klojasi 
geriausiai? — paklausė jis, bet Amelija jam neatsakė, 
turbūt matydama, kad jo neperkalbės ir susimąsčiusi 
nuo stalo nuėmė lėkštes. Niūniuodama jas plovė 
virtuvėje. 

— Tu tokia susimąsčius, Lena, — po kelių dienų 
motina prie kavos puodelio pasakė. Ji visuomet paruoš- 
davo jai pusryčius, kai tėvas jau būdavo išvažiavęs į 
darbą. 


— Turbūt netrukus ištekėsiu mama. 

— Jau turi spintoj ir baltą suknelę. Bet šįkart 
neskubėk. Sužinojai, kad Alanas su žmona išsiskyręs, 
tai būk budresnė. Kažką jaučiau, kai čia atsilankydavo. 

— Net sužinojusi, kad jis buvo vedęs, aš tiek įsi- 
mylėjus, kad nežinau kas mane sulaikytų. 

— Daryk ką nori, bet aš nepasitikėčiau. Nors ir 
atrodo toks geras žmogus. 

— Labai geras. Man jo gaila... 

Devinskio kosulį, jo liesumą ir jo nuogus siaurus 
pečius Lena prisiminė važiuodama į darbą... Galėjo 
suskaičiuoti visus nugarkaulio kaulelius. Jie buvo išsi- 
kišę, padengti tiktai oda ir jai pagailo jo... 

Toks aukštas, atrodo stiprus, bet vargšelis vaikščio- 
ja kaip nendrė, kiek linktelėjęs į priekį, išbalusiu 
veidu... Neįsivaizdavo jo sportuojančio... Visas jo pa- 
trauklumas buvo šviesiai rudose akyse, gelsvuose jų 
atspindžiuose saulėtą dieną, vos girdimam balse, lėtose, 
net paslaptingose manierose ir jo protavime. 

Ji mylėjo jį ir turbūt visuomet mylės... Bet taip slap- 
tai sutikdama parke ar viešbuty, ji vis daugiau praras 
savo jaunystę, mergaitiškumą, galimybę tapti žmona. 
Praras indi -idualumą ir vis daugiau bus Alano domi- 
nuojama. Išnaudota ir užgniaužta... 

Tik ištekėjusi galėjo tikėtis pagarbos, kurios jau 
nedaug beliko. Ji jau nebegerbė pati savęs. Tad kuo 
greičiau, tuo bus geriau. Būdama žmona ir kartu 
gyvenimo draugė atgaus ir prarastą sau pagarbą. 

Įstaigoj tarškindama rašomąja mašinėle ji klausė 
savęs, ar jai „sekėsi“ su vyrais? Tuo negalėjo skųstis... 
Trylikametė jau vaikščiojo su įkyriu klasės „„komedi- 
jantu" Roniu... Beveik metus... Kai tas jos motiną kartą 
įžeidė (pavadindamas „storule“), Lena supyko ir pra- 
regėjo, koks dar vaikas buvo Ronis. 

(Bus daugiau) 


VASARIO ŠEŠIOLIKTOSIOS 


PROGA VISIEMS LIETUVIAMS: 


Tegul tavo vaikai eina 
Vien takais dorybės 
Tegul dirba tavo naudai 
Ir žmonių gėrybei 

(V. Kudirka) 


Šimet Vasario Šešioliktoji, prie kurios esame priartėję, yra sukaktuvinė. Prieš 
septyniasdešimt metų buvo atgaivinta Lietuvos valstybė. Tautinio susipratimo 
skatintojai, kartais net skirtingai galvodami, tilpo viename Lietuvos kely. Drąsiame, 
didžiulės reikšmės Nepriklausomybės akte išnyko nuomonių skirtumai. 

Reiškiame pagarbą pirmiesiems nepriklausomybės minties skatintojams, Aktą 
pasirašiusiems, jį kovose gynusiems, žuvusiems ir sužeistiems, nepriklausomo 
gyvenimo vadovams, Sibiro aukoms, partizanų kraujui ir šiandien tą pačią 
nepriklausomybės mintį okupacijoje įvairiais keliais puoselėjantiems. 

Sveikiname viso pasaulio lietuvius, laisvę vertinančius, jubiliejų ryžtingai 
sutinkančius, Lietuvos okupaciją smerkiančius, jos žūties siekiančius. Mūsų 
nuotaikos šiais Lietuvos Nepriklausomybės metais tealsuoja pasitikėjimu pavergta 
tauta, kuri iki šiandien liko atspari, su viltimi, kad jos vidinės jėgos neišsisems. Laikas 
Lietuvos nesunaikins, ją tik užgrūdins ateities kūrybai laisvoje aplinkoje. JAV 
Lietuvių Bendruomenė ir toliau kukliu įnašu padės Lietuvai ir stengsis puoselėti 
šiame krašte tautinę gyvybę. 

Birutė Jasaitienė 

Rasa Juškienė 

Gražina Kamantienė 
dr. Edvardas Kaminskas 
Angelė Karnienė 

Jonas Kavaliūnas 


kun. Viktoras Dabušis 
Algis Danta | 
Danguole Didžbalienė 
Mykolas Drunga 

Eglė Dudėnienė 


Mečys Krasauskas 
Raimundas Kudukis 
Vytautas Kutkus 
Antanas Mažeika 
Eduardas Meilus, Jr. 
Česlovas Mickūnas 


Vytautas Eringis 
Teresė Gečienė 
Gene Gedminienė Ramutė Kemežaitė 


Vytautas Izbickas Romas Kezys 


pirm. dr. Edmundas Lenkauskas 


KONTROLĖS KOMISIJA 


pirm. dr. Antanas Razma 
Kazys Laukaitis 
Rasa V. Poskočimienė 


Kazys Urbšaitis 
Aleksandras Vakselis 
Danguolė Valentinaitė 
Jonas Vaznelis 

Julius Vėblaitis 
Vytautas Vidugiris 
Birutė Vindašienė 
Robertas Vitas 
Virgus Volertas 


dr. Jonas Račkauskas 
Algis Raulinaitis 
Albinas Reškevičius 
dr. Tomas Re neikis 
Vladas Sidas 

dr. Viktoras Stankus 
Jūratė Stirbienė 
Jonas Urbonas 


Bronius Nainys 

Jaunutis Nasvytis 

Angele Nelsienė 
Mindaugas Pautienius 

Bronius Juodelis, 

pirm. Birute Vilutienė 


Brocktono apylinkė 

pirm. Angelė Stankaitienė 

Santa Monicos apylinkė 
pirm. Stasė Korienė 


KSI I I I i i I i I o i I I i I i I I o I, 


“| 


„ kuopos 


BOSTONO ŽINIOS 


OPERUOTAS RAŠYTOJAS 
ST. SANTVARAS 


Rašytojui Stasiui Santvarui 
padaryta operacija. Tai jau an- 
troji operacija, padaryta jam 
trijų mėnesių laikotarpyje. Ligo- 
nis sveiksta namuose žmonos 
Alės priežiūroje. 


STAMBIOS AUKOS 


Sausio 28 d. Sandaros patal- 


.. bose Brocktone įvyko Sandaros 


klubo, Montellos Lietuvių Tau- 
tinio klubo ir Sandaros 24-sios 
narių visuotiniai 
metiniai susirinkimai, kuriuose 
išklausyti ir priimti finansiniai 
pranešimai, peržvelgta lig- 
šiolinė veikla ir aptarti ateities 
planai. Daugiausia diskutuota, 
kaip susitvarkyti, kad be 
nuostolio galėtų verstis Sanda- 
ros klubas, kuris yra vieninte- 
lis lietuvių klubas, veikiantis 
kiekvieną dieną. O anksčiau 
Brocktone veikė šeši lietuvių 
klubai: Sandaros klubas, Skeet 
klubas, Piliečių klubas, 
Kazimiero klubas, Franklin 
klubas ir Tautiško namo klu- 
bas. Išskyrus Sandaros klubą, 
visi kiti perėjo į kitataučių pri- 
vačias rankas. 

Kai Sandaros klubas yra 
verslo organizacija, siekianti 
pelno, tai Montellos Lietuvių 
Tautinis klubas yra visuome- 
ninė ir kultūrinė organizacija, 
nesiekianti pelno, atleista nuo 
mokesčių mokėjimo. Iš šio klubo 
gaunamų nuošimčių už turimą 
kapitalą Vasario 16-sios proga 
paskirta po 200 dolerių Lietuvių 
fondui, Tautos fondui, Amerikos 
Lietuvių Tarybai, Lietuvių Ben- 
druomenei, Vasario 16-sios gim- 
nazijai Vakarų Vokietijoje ir 
„Laisvės Varpui", o 100 dolerių 
Lietuvos Vyčiams, viso 1,300 
dol. Tai stambiausios aukos lie- 
tuviškiems reikalams visoje 
Brocktono Bostono 
apylinkėje. 


— 


AKT. H. KAČINSKO 
PLOKŠTELĖS REIKALU 


Visuomenė gyvai domisi akt. 
Henriko Kačinsko įkalbėtų lite- 
ratūros kūrinių plokštelės išlei- 
dimo galimybėmis. Pasirodo, 
kad tai visiškai realus reikalas. 
Iniciatorių branduolys Bostone 
(rašytojas Antanas Gustaitis, 
buv. Amerikos Balso lietuvių 
skyriaus vedėjas Alfonsas 
Petrutis ir „Laisvės Varpo“ ve- 
įvairių šaltinių turimus įrašus, 
tikrina juos ir lygina su kitais, 
atrenka pačius geriausius, o 
velionio našlė Sofija Kačins- 
kienė (Floridoje) rūpinasi rei- 
kalingomis plokštelei išleisti lė- 
šomis. Ji taip pat atsiuntė kai 
kurių įkalbėjimų juostas. Atski- 
ras klausimas — tai techniški 
plokštelės pagaminimo reikalai. 
Jie tebesiaiškinami Bostone, 


siekiant nustatyti plokštelės pa- 
gaminimo išlaidas, jos medžia- 
gos kokybę ir kitus reikalus, 
susijusius su plokštelės gamyba. 
Atrodo, kad visų bendromis su- 
tartinomis pastangomis plokš- 
telė netolimoje ateityje pasieks 
lietuvių visuomenę. Tai bus 
prasmingiausias paminklas akt. 
Henrikui Kačinskui, o lietuvių 
visuomenei — vertinga kultū- 
rinė dovana. 


LAUKIAMAS KONCERTAS 


„Laisvės Varpas“ savo 
koncertuose supažindina vietos 
lietuvių visuomenę vis su nau- 
jomis mūsų meninėmis jėgomis, 
dažniausiai pirmą kartą pasi- 
rodančiomis Bostono ir 
apylinkės lietuviams. Šiuo 
požiūriu išimties nesudarys pa- 
vasarinis jo koncertas, kuris 
rengiamas kovo 13 d. 3 val. po 
pietų So. Bostono Lietuvių 
Piliečių d-jos trečio aukšto 
salėje, 368 W. Broadway, So. 
Bostone. Jame programą atliks 
sol. Birutė Vizgirdienė (sopra- 
nas) iš Los Angeles, operos solis- 
tas Ričardas Daunoras iš Vaka- 
rų Vokietijos ir pianistas dr. 
Saulius Cibas iš Bostono. Kiek- 
vieno solisto atskirai atliekamos 
dainos ir operų arijos, o taip pat 
jų duetai sudarys įvairią ir 
įdomią programą. 

Tuo koncertu minimos „Lais- 
vės Varpo" veiklos 34-rių metų 
ir Lietuvių fondo veiklos 25-rių 
metų sukaktys. Joms skiriamas 
vienas renginys todėl, kad per- 
nai buvo neįmanoma suor- 
ganizuoti atskiro Lietuvių fon- 
do sukakties minėjimo dėl Lie- 
tuvos krikščionybės jubiliejaus 
ir kitų renginių gausos, o 
užmaršomis tos sukakties ne- 
galima praleisti, nes ji yra reikš- 
minga mūsų išeivijos gyvenime. 
Į koncertą atvyks ir atitinka- 
mus pranešimus padarys Lie- 
tuvių fondo vadovybės atstovai, 
bet visi koncerto organizavimo 


darbai ir atsakomybė už jį tenka 
„Laisvės Varpui". Pagal susi- 
tarimą, eventualus koncerto 
pelnas liks tolimesniam „Lais- 
vės Varpo" išlaikymui. 

Į leidžiamą koncerto pro- 
gramos knygutę bus įrašyti 
gauti sveikinimai ir skelbimai, 
o taip pat, pagal įnašo dydį, 
koncerto globėjais, koncerto gar- 
bės rėmėjais, rėmėjais ar talki- 
ninkais visi, kurie koncerto 
rengimą parems pinigiškai. 

„Laisvės Varpui" sukaks 34-ri 
metai kovo 7 d., o Lietuvių fon- 
dui sukako 25-ri metai pernai. 
„Laisvės Varpas“ kas sekma- 
dienį perduoda lietuvių ir anglų 
kalba visuomeninio ir kul- 
tūrinio pobūdžio radijo pro- 
gramas lietuvių ir anglų kalba, 
ruošia specialias radijo pro- 
gramas anglų kalba įvairioms 
amerikiečių radijo stotims 
Vasario 16-sios ir Tragiškųjų 
birželio įvykių sukakties pa- | 
grindu, kasmet suorganizuoja | 
bent du aukštesnio lygio 
renginius. O Lietuvių fondas — 
tai lyg finansų ministerija, kuri 
kasmet iš gaunamų už pa- 
grindinį kapitalą palūkanų 
skiria lituanistiniam švietimui, 
jaunimo reikalams, menui ir 
kultūrai daugiau ketvirčio mili- 
jono dolerių, pagrindinį kapitalą 
saugodama Lietuvos atstaty- 
mui, kai ji atgaus laisvę. Vienu 
iškiliu koncertu minint šių 
dviejų reikšmingų institucijų 
sukaktis, bus iškeltas jų konkre- 
tus, pozityvus darbas, kad mūsų 
išeivija nemirtų už Lietuvos 
ribų, bet pratęstų lietuvių tau- 
tos gyvybę svetimoje žemėje, 
remiančioje Lietuvos kovą dėl 
savo laisvės ir tautinės indivi- 
dualybės. 

P. V. 


„Tebūnie mano valia, ne 
Tavo“ — pavertė rojų į tyrus. 
„Tebūnie Tavo valia, ne mano", 
— pavertė tyrus į rojų ir Get- 
semanį padarė Dangaus vartais. 

E. Pressense 


A.tA. 
HENRIKUI PADLECKUI 


mirus, jo žmoną dr. REGINA, sūnus HENRIKA ir 


ANDRIŲ, brolius VACĮ ir LEONARDĄ su šeimomis 
ir kitus gimines nuoširdžiai užjaučiame. 


Antanas, Elena, Antanas jr. ir 
Edis Razmai 


A.tA. 
dr. VLADUI ŠIMAIČIUI 


į Amžinybę iškeliavus, jo brolį VIKTORA su šeima 


ir kitus gimines užjaučiame. 


Valerija ir Viktoras Savėnai 
Birutė ir Pranas Sabalai 


EYmiala 


nd fecdleral 


Savings and Loan Association 


70 metų aptarnauja lietuvius 


Indėliai iki $100,000.00 


Apdrausti Federalinės valdžios 


MAROUETTE PARK 


BRIGHTON PARK 


th STREET 4040 ARCHER AVENUE 
sis V5557a00 : 254-4470 
BRIDGEVIEW 
8929 S. HARLEM AVE. 
598-9400 


Gyveno Cicero, IL. 
Mirė 1988 m. vasario 7 d. 


žentas Michael, anūkas Ian 
pažįstami. 


A.tA. 
ZOFIJAI BIKULČIENEI 


mirus, jos sūnų RIMĄ su šeima nuoširdžiai 


užjaučiame 


Mylimam Tėvui 


A.tA. 
JURGIUI KEZIUI 


mirus, kolegai ALGIMANTUI nuoširdi užuojauta. 


Čiurlionio Galerijos valdyba 


CLASSIFIED GUIDE 


Joe ir Janina Galica kviečia jus 
aplankyt NERINGOS restoraną, 
2632 W. 71st St. paragauti geriau- 
sio ir skaniausio lietuviško maisto 
Chicagoje. 
MISCELLANEOUS ' 


A VILIMAS 
MOVING 
Tel. 376-1892 ar 376-5996 


po 


1095 — 2096 — 3096 pigiau mokėsit uz 
apdraują nuo ugnies ir automobilio pas 
mus 


FRANK ZAPOLIS 
320871 Wes“ S5th Street 
Tel. — GA 4-€554 


V.T. ELECTRIC CO. 
Licensed, Insured — Bonded 
436-6937 
Elektros ir namų apšildymo 
sistem: pataisymai. 


ELEKTROS 


TAISOME 
SKALBIMO iR DŽIOVINIMO 
MAŠINAS IR ŠALDYTUVUS 
Kreiptis | Hermis Deckys 

Tel. 5865-6624. Nuo S ryto Iki 6 v.v. 

Kalbėt: lietuviškai 


Vaikų labai mėgiama 
knyga 
K. ČUKOVSKIO 

Daktaras Aiskauda 
jau išėjo iš spaudos. | 
Kaina su persiuntimu 4 dol. : 

Ilinojaus gyventojai moka $4.24 
Platina ' 
JAV LB šVIETIMO TARYBA, 


DRAUGAS, 1545 W. 63rd St., 
Chicago, IL 60629 


A.tA. 
STASYS IVANAUSKAS 


Gimė Lietuvoje, Kėdainiuose. 
Pasiliko dideliame nuliūdime duktė Laima Mathews, 


Kūnas pašarvotas trečiadienį, vasario 10 d. nuo 4 iki 9 
v.v. S. Butkus koplyčioje, 1446 S. 50th Ave., Cicero IL. 

Laidotuvės įvyks ketvirtadienį, vasario 11 d. Iš koplyčios 
9 val. ryto bus atlydėtas į Šv. Antano parapijos bažnyčią, 
kurioje įvyks gedulingos pamaldos už velionio sielą. Po 
pamaldų bus nulydėtas į Šv. Kazimiero lietuvių kapines. 

Nuoširdžiai kviečiame visus gimines, draugus ir pažįs- 
tamus dalyvauti šiose laidotuvėse. 

Nuliūdę duktė, žentas ir anūkas. 


Laidotuvių direkt. Sally Butkus. Tel. 652-1003. 


Ur 


DRAUGAS, trečiadienis, 1988 m. vasario mėn. 10 d. 


A.tA. 
PRANAS PUIDOKAS 


Gyveno Rochester, N.Y. Po sunkios ligos mirė 1988 
m. sausio 30 d., sulaukęs 69 m. amžiaus. Gimė Lietuvoje. 

Pasiliko dideliame nuliūdime: žmona Veronika, 
sūnus Pranas ir dukra Kristina ir jų šeimos. 


ir kiti giminės, draugai ir 


Brangiai Motinai 


A.tA. 
dr. AMELIJAI MATULAITIENEI 


mirus, velionės vyrui ANTANUI, dukroms MARY- 
TEI, ONUTEI, sūnui JONUIL, jų šeimoms ir kitiems 
giminėms gilią užuojautą reiškia 


Alicija ir Adolfas Ruibiai 
Vitalija ir Alvydas Vasatčiai 


N. R. Baniai 
V. R. Rimkai 


A. V. Vaitkai Iškiliam žalienų mokslo ugdytojui, 


A.tA. 
dipl. agr. ANTANUI MUSTEIKIUI 


negrįžtamai išėjusiam į Amžinosios Tėviškės žy- 
dinčius sodus, jo žmonai ELENAI ir sūnui VYTAU- 
TUI reiškiame gilią ir nuoširdžią užuojautą ir kartu 
liūdime. 

Ignus Andrašiūnas 


Viktoras Bačinskas 
Juozas Lekas 


Juozas Mockaitis 
Jonas Sumskis 
Stasys Vaičius 


GAIDAS—DAIMID 


| 
EUDEIKIS | 

TRYS MODERNIŠKOS KOPLYČIOS | 
PATARNAUJA IR CHICAGOS PRIEMIESČIUOSE 


REAL ESTATE 


L ĖS KOMPIUTERIŲ 
pagalba galite PIRKTI ar PARDUOTI 
NAMĄ mieste ir priemiesčiuose. Sąži- 
ningai patarnaus 

J. BACEVIČIUS 


BELL-BACE REALTORS 

INCOME TAX 

6529 S. KEDZIE 
778-2233 


4330-34 S. California Avenue 
Telefonai — 523-0440 ir 523-9852 


4605-07 South Hermitage Avenue 
| Telefonas — 927-1741-1 


4348 S. California Avenue | 


Telefonas — 523-0440 


GREIT IR 
PATARNAUJAME PIRKIME 
L PARDAVIME NUOSAVYBIŲ. 
Nemokamai įkainuojame jūsų nuosa- 
vybę. taip pat pristatysim pagal pagei- | 
davimą, sąrašą parduodamų namų jūsų 


ieškomoj apylinkėj, mieste ar priemies- | 
ty. Suinteresuoti prašau skambinti ar | 
užeit pas | 

| 


PETKUS 


BUDRAITIS REALTY 
6600 S. Pulaski 
767-0600 


MAROGUETTE FUNERAL HOME 
TĖVAS IR SŪNUS 


—2 


2533 West 71 St., Chicago | 
Telefonas — 1476-2345 


1410 So. 50th Av., Cicero 
Telefonas — 863-2108 


Savininkas parduoda mūrinį, 3 mieg. 
kamb. namą Burbank, IL. 2 auto 
garažas; nauji aluminijaus langai ir 
pastogės; centralinis šaldymas. 
Skamb. 425-8142. 


FOR RENT 


Išnuomojamas butas su pilnu aptarna- 
vimu, žmogui, negalinčiam pačiam | 
apsitvarkyti. Dėl smulkesnės informa- | 
cijos skambinti telefonu: 
471-9213 


STEPONAS C. LACK ir SŪNŪS | 
LACKAWICZ | 
LAIDOTUVIŲ DIREKTORIAI | 


level opprt. for a bright self-motivated 2424 West 69th Street — Tel. RE 7-1213 
career-minded person in a modern 11028 Southwest Hwy. — Tel. 974-4410 | 
high-ąuality Southwest suburban of- | 9236 S. Roberts Rd. — Tel. 430-5700 


L-—— ii ii i 


HELP WANTED 


Dentai assistant! Excellent entry, 


VASAITIS-BUTKUS 
LAIDOTUVIŲ DIREKTORIAI 


1446 South 50th Avenue 


| 

CALL FOR APPOINTMENT | 
1 

š "r | 
Cicero, Illinois | 


312/333-1448 


| 
verifiabie. Weekly pay. | 
| 
Piease call in English. 


Part time or full time days. Must have job | 
shop experience Do own setup, layout. read 
Grawngs. Some tools regurred 


Telefonas — 652-1003 
Apply in person | 
TORRENCE MACHINE 8 TOOL CO 
415 Saginaw Av. | 
Catumet CRy, | * 

x Kun. Antanas Zakaraus- 
kas, Švč. M. Marijos Gimimo 


parapijos klebonas-emeritas, 
išvyksta į St. Petersburgą, 
koncelebruoti šv. Mišias ir 
pasakyti angliškai pamokslą St. 
John bažnyčioje vasario 14 d. 11 
val. Čia bus iškilmingai 
paminėta Lietuvos Nepri- 
klausomybės sukaktis. Pamal- 
das rodys visos trys vietinės 
televizijos stotys. Vasario 16-tos 
minėjimą rengia specialus 
komitetas, kuriam vadovauja 
Victoria Jacobson. 


x Lietuvos Vyčių 112 
kuopa turės susirinkimą antra- 
dienį, vasario 16 d., 8 val. vak. 
Švč. M. Marijos Gimimo pa- 
rapijos salėje. Bus svarstomi 1 
ir 2 laipsnio pakėlimui prista- 
tomi nariai. Prašomi visi nariai 
susirinkime dalyvauti. 

x Vaikams skirta progra- 
ma „Labanaktis, vaikučiai" bus 
šį šeštadienį, vasario 13 d., 10 
val. vak. Bus transliuojama 
„Raudonkepuraitė“ iš radijo 
stoties WPNA, banga 1490 AM. 
Jei patiks, praneškite pasakų 
seneliui, 408 S. Oak Park Ave., 
Oak Park, Ill. 60302. 


x Marijonų bendradarbių 
seimas bus kovo 20 d. (ne kovo 
19 d., kaip renginių kalendo- 


riuje parašyta). Už klaidą 
atsiprašome. 
x Vaikams specialiai pa- 


ruošta programa apie Nepri- 
klausomybės šventę bus sekma- 
dienį, vasario 14 d., Šv. Antano 
parapijos mažojoje salėje Cicero 
tuoj po 10:30 v.r. šv. Mišių. Pro- 
gramoje pokalbis apie Vasario 
16-tąją, legendą apie Gedimino 
pilį, „parodyk ir papasakok“ 
(lietuviškas „show and tell" — 
jaunieji dalyviai prašomi 
atsinešti kokį nors lietuvišką 
daiktelį) ir paradas. Po pro- 
gramos bus vaišės. Programą 


"ruošia vysk. M. Valančiaus atei- 


tininkų kuopos tėvų komitetas. 
Visi maloniai kviečiami 
dalyvauti. 


x Lietuvių amerikiečių 
Bridgeporto apylinkės susivie- 
nijimas „Labas“ Lietuvos Ne- 
priklausomybės atkūrimo 70 
metų sukaktį minės vasario 14 
d. 8 val. ryto šv. Mišiomis Šv. 
Jurgio parapijos bažnyčioje. Po 
šv. Mišių parapijos salėje bus 
akademinė dalis, po to vaišės. Į 
minėjimą kviečiami Bridgepor- 
to ir kitų apylinkių lietuviai, jų 
šeimos su draugais amerikie- 
čiais. Ypač laukiamas jaunimas. 


Advokatas 
GINTARAS P. ČEPĖNAS 
2649 W. 63 St., Chicago, IL 60629 

Tel. — 776-5162 
14300 S. Bell Rd., Lockport, IL 60441 
Tel. 1460-4866 
Valandos pagal susitarimą 


Advokatas Jonas Gibaitis 
6247 S. Kedzie Avenue 
Chicago, IL 60629 
Tel. — 776-8700 
Darbo val. nuo 9 iki 7 val. vak. 
Šeštad. 9 v. r. iki 1 val. d. 


ADVOKATAS 
Vytenis Lietuvninkas 
2501 W. 69th Street 
Chicago, IL 60629 
Tel. 778-0800 
Kasdien 9—6 val. vak. 
Šeštadieniais ir vakarais 
pagal susitarimą. 


ADVOKATAS 
ALGIRDAS R. OSTIS 
201 E. Ogden Ave., Ste. 18-2 

Hinsdale, IL 60521 
Tel. 325-3157 
Valandos pagal susitarimą 


x Lietuvos Nepriklauso- 
mybės pagrindinis minėjimas, 
rengiamas Chicagos Lietuvių 
Tarybos, bus vasario 14 d. Šv. 
Mišios Švč. M. Marijos Gimimo 
parapijos bažnyčioje bus 10:30 
val. Marijos aukšt. mokyklos 
salėje 2 val. p.p. bus akademinė 
ir meninė dalis. Minėjimą 
atidarys tarybos pirm. Matilda 
Marcinkienė, dalyvaus Dariaus- 
Girėno ir Don Varno postai. 
Paskaitą skaitys prof. Vytautas 
Skuodis, neseniai atvykęs iš ok. 
Lietuvos. Visi kviečiami 
dalyvauti. 

x Marijonų vienuolijos mi- 
nėjimas gyvavimo Amerikoj 
75-rių metų proga bus „Draugo“ 
koncerto, kuris bus kovo 20 d. 
Marijos aukšt. mokyklos salėje, 
metu. Ta proga leidžiamas lei- 
dinys, kuriame bus trumpa ma- 
rijonų įsikūrimo Amerikoje is- 
torija, sveikinimai ir skelbimai. 
Jau dabar leidinys yra ren- 
giamas. Koncertui bilietus 
galima gauti iš anksto Vaznelių 
Gifts International 
parduotuvėje. 


x Vytautas Kasniūnas kal- 
bės LST Korp! Neo-Lithuania 
rengiamame Lietuvos Nepri- 
klausomybės 70 metų minėjime. 
Meninės programos dalį 
Lietuvos vaizdų ir eilėraščių 
montažą atliks Bronė Baraus- 
kaitė, Loreta Deveikytė ir Rasa 
Plioplytė. Minėjimas bus 
Lietuvių Tautiniuose namuose 
vasario 21 d. 3 val. p.p. 


x Lietuvių Jaunimo sąjun- 
gos Washington, D.C. skyrius 
dėkoja lietuvių organizacijoms 
už paramą politinės akcijos 


seminaro — „,„Rezistencijos 
priemonės 1988 m.“ ruošimui. 
Savo aukomis prisidėjo 


Amerikos Lietuvių Taryba, 
JAV LB krašto valdyba, Jau- 
nimo sąjungos New Yorko sk., 
LB Brighton Parko apylinkė, 
Chicago, Ill., LB Washingtono, 
D.C. apylinkė. Seminare daly- 
vavo 50 dalyvių iš New Yorko, 
Detroito, Philadelphijos, 
Baltimorės, Chicagos, Roches- 


terio, Washington, D.C. ir kt. | 
' dėkojame. 


x Salomėja Daulienė, LB 
Brighton Parko apylinkės pir- 
mininkė, su darbščiais apylin- 
kės nariais padėjo krašto valdy- 
bos iždui išsiuntinėti 8500 
laiškų su LB veiklos lanksti- 
nukais ir prašymu Vasario 16 
proga, švenčiant 70 metų 
sukaktį, prisidėti lėšomis prie 
Lietuvių Bendruomenės darbų. 

x Dr. V. Dubinskas, Chica- 
go, Ill., dr. H. Solys, Juno Beach, 
Fla., Ray Masiliūnas, Oak 
Lawn, Ill., Virgilijus Kra- 
pauskas, Orland Park, Ill., už 
kalėdines korteles ir kalendorių 
atsiuntė po 25 dol. aukų. Labai 
dėkojame. 


x Greit parduodu vienos ir 
dviejų šeimų namus Chicagoje 


ir. apylinkėse. Skambinkite | 


RE/MAX FIRST, Rimas 
Stankus, tel. 361-5950 arba 
636-6169. 

(sk.) 


x Beverly Shores, Ind. par- 
duodamas mūrinis namas gera- 
me stovyje; 2 bl. iki ežero; 3 
mieg., salonas, valg., šeimos 
kamb.; 1'4 virtuvės; 4 prausyk- 
los (2 su vonia, dušu); 2 židiniai; 
central. šild./šald.; garažas. Tel.: 
219-872-8361. 

(sk) 


x Albertas Zalatorius, lite- 
ratūros mokslininkas, šį 
penktd. vasario 12 d. 7:30 v.v 
Balzeko Muziejuje, 6500 S. 
Pulaski Rd. skaitys paskaitą 
apie lietuvių novelės raidą. 
Kviečia Santara-Šviesa. 

(sk) 


x Ieškau moters prižiūrėti 
vyresnio amžiaus ligonę. Reikia 
gyventi kartu. Dėl atlyginimo 
susitarsime. Skambint 
436-1395. 


(sk) 


x „„Kernavės" tuntas 


kviečia visas kernavietes ir | 


tėvelius įsijungti į Kaziuko 
mugės darbus, kurie kiekvieną 
šeštadienį ir sekmadienį vyksta 
pas ps. Jolantą Laas, 7647 S. 
Maplewood. Darbų daug, o 
Kaziuko mugė jau čia pat — 
kovo 6 d. Ateikite ir prisidėkite. 


x Povilo ir Gertrudos Dar- 
gių radijo programa Pittsburg, 
Pa., girdima 3 valstijose, 
įžengusi į 55 veiklos metus, 
paskyrė visą tos dienos laiką 
Marijos ir inž. Antano Rudžių 
pagerbimui. Povilas Dargis yra 
Amerikos Lietuvių Susivie- | 
nijimo pirmininkas. Ši seniau- | 
sia lietuvių organizacija pradėjo | 
102 veiklos metus. | 


x Beverly Shores Lietuvių | 


klubo praėjusį sekmadienį su- Ž 


rengti du Lietuvos Nepriklauso- | 
mybės šventės minėjimai ameri- 
kiečiams ir lietuviams praėjo 
dideliu pasisekimu. Kalbėjo 
prof. Vyt. Skuodis, jį pristatė dr. 
Pr. Budininkas, Balfo vicepirmi- | 
ninkas. Aukų surinkta per 3500 | 
dol. Ši negausi lietuvių koloni- 
ja švyti pavyzdžiu. 


x Seserų Pranciškiečių 
rėmėjų vakarienė bus balan- 
džio 17 d. Šaulių namuose 
Brighton Parke. Renginių 


kalendoriuje yra paskelbta klai- 
dinga data. 


x P. Petrušaitis, Racine, 
Wisc., užprenumeravo „Drau- 
gą" visiems metams Adelei 
Dokus, gyv. Racine. A. Dokus 
yra 90 metų amžiaus, į Ameriką 
atvykusi 1912 metais, visą laiką 
domisi lietuvišku gyvenimu ir 
nori turėti lietuvišką dienraštį. 
P. Petrušaitis yra mūsų artimas 
bendradarbis. 


x Algis ir Loreta Jarašiai, 
Wheaton, Ill., pratęsdami 
prenumeratą, pridėjo ir 20 dol. 
A. ir L. Jarašius skelbiame gar- 
bės prenumeratoriais, o už auką 
labai dėkojame. 


x Jonas Rauba, Woodha- 
ven, N.Y., pratęsdamas prenu- 
meratą, pridėjo ir 20 dol. J. Rau- 
bą skelbiame garbės prenume- 
ratorium, o už auką labai 


x Dr. K. Juco radijo pro- 
gramoje, šeštd., vasario 13 d. 
7-8 v. ryto banga 1490 AM dr. 
Philip Coleman kalbės tema 
„Kojų kraujagyslių žaizdos ir jų 
sudėtingas gydymas". 

(sk) 


x Parduodu visus buto 
baldus ir įvairius daiktus 
vasario mėn. 13-14 d. nuo 9 v. 
ryto iki 3 p.p. 6335 S. California 

Ave., pirmas aukštas. Tel.: 
HE 6-3666. 

(sk) 


x Š.m. vasario 15 d., pirma- 
dienį visos Chicagos skyriaus 
KASOS įstaigos bus uždarytos. 

(sk) 


x Giminių iškvietimas vel- 
tui! Siuntiniai ir kargo į Lie- 
tuvą. Parūpinu stereo ir video 
magnetofonus. Lydėsiu dvi 
grupes į Lietuvą. Pirma, 17 d. 
Lietuvoje. Išvykstam balandžio 
24 d. Antra, traukiniu į Vilnių, 
aplenkiant Maskvą, rugpjūčio 
25 d. Užsiregistravus iki vasario 
25 d., premija virš $100.00 
vertės dovaninių prekių ne- 
mokamai. Skambinkite rytais 
7-9 val., vakarais iki 9 val. ir 
šeštd., sekmad. 312-430-4145. 
Rašykite: Romas Pukštys, IM- 
PEX, 9040 S. Roberts, 
Hickory Hills, IL 60457. Visus 
technikinius kelionės reikalus 
tvarko Travel Advisers, Inc. 
312-524-2244. 

(sk) 


x Darome nuotraukas pa- 
sams ir kitiems dokumentams, 
kurias galima tuojau atsiimti. 
American Travel Service Bu- 
reau, 9727 S. Western Ave., 
Chicago, Ill., 60643. Tel. 
238-9787. 

(sk.) 


KN 

Piešė L. von Braun. 
Marguette Parko lit. m-los 7 sk. mok. 


JEIGU LIETUVA 
BŪTŲ LAISVA 


Jeigu Lietuva dabar būtų lais- 
va, būtų toks nuostabus | 
dalykas, aš pati net netikėčiau. 
Lietuvoje žmonės galėtų daryti, 
galvoti, sakyti, tikėti ką tik jie 
norėtų. Galėtų daryti visus tuos 
dalykus, kurių anksčiau ne- 
galėjo. Vaikai, kurie dabar ten 
gyvena, galėtų būti laisvais 
daktarais, laisvais inžinieriais. 
Būtų labai gerai. Visi, kurie ten 
gyvena, galėtų atvažiuoti 
laisvai aplankyti savo gimines 
čia Amerikoje. Visi lietuviai vi- 
same pasaulyje būtų laimingi. 
Ypač aš! 

Vėjūnė Baltrušaitytė, 
Los Angeles Šv. Kazimiero 
lit. m-los mokinė. 
(„Jaunystės garsai") 


B. BRAZDŽIONIO 
„ŠIAURĖS PAŠVAISTĖ" 


Brazdžionis žiūri į Lietuvą 
kaip į šiaurės pašvaistę. Jis vizi- 
joje mato tikrą Lietuvą, kokia ji 
turi būti ir amžiams tokia likti. 
Jei jis galėtų sugrįžti, jis apka- 
bintų žemę ir priglaustų prie 
širdies. 

Karigaila Petrulis 


Poetas klausia, kodėl Lietuva 
verkia, kas jai širdį spaudžia? 
„Oi, jeigu sugrįžčiau į savo: 
žemę, kaip malonu būtų! Ant“ 
žemės atsiklaupčiau! Norėčiau 
grįžti į gimtą kraštą, pajust 
žemę po savo kojom. Lietuva tai 
švenčiausias žodis, žemės laimė 
šviesi"! s 

Nida Černiauskaitė 


Jonas Minelga 
ŽVIRBLIS 


Žvirblis tupi kamine... 
Ko jis žiūri į mane? 
Vėl ir vėl... Stebiuosi — 
Sau čirškėtų uosy. 


Gal pritrūko jis draugų? 
Ne! Neturi pinigų. 

Tuoj kepurę pirktų — 
Žiemą nesusirgtų. 


Apsidairo neramus; 
Šaltis lenda į namus. 
Ant visų takelių 


: Sniego ligi kelių. 


Aš — jaučiuosi kaip dvare, 
Zuikio vilnos kepure. 
Vargšas žvirblis žiūri, 

Jis jokios neturi. 


KIŠKIS 


Miške žalios samanėlės, 
Kyla grybų kepurėlės, 
O už kelmo kiškis tupi, 
Kiškiui grybai neberūpi. 


Ritasi taku ežys, 

Greit jis kiškį pabaidys. 
Kiškio ausys gerai klauso, 
Bijo jis net lapo sauso. 


Kas tą kiškį pamokys, 
Kojos greitos nepavys. 
Taikos lapė jį pagaut, 
O medžiotojai nušaut. 


Tiek pavojų kiškį tyko, 

Net skandintis jis jau vyko. 

Vargas kiškiui — visas dienas 

Budi kiškis krūme vienas. 
Alb. Kašiubienė 


KALĖDŲ ATOSTOGOS 


Dar vasaros metu mūsų šeima 
galvojo apie Kalėdų atostogas, 
kurias norėjo praleisti šiltame 
krašte. Apie tai vis svajojau, bet 
abejojau, ar pavyks. Pamatęs 
nupirktus bilietus, dar vasarą 
pradėjau ruoštis į kelionę. Pa- 
galiau atėjo lauktoji žiema. 

Prieš Kalėdas, gruodžio 18 d. 
išvykome lėktuvu iš Ottawos į 
Torontą, tai vienos valandos 
kelionė. Iš Toronto dideliu 
lėktuvu į Tampą. Apsistojome 
St. Petersburge Beach viešbu- 
tyje prie jūros. Po valandos jau 
buvome paplūdimyje prie jūros. 

Čia ir prasidėjo mūsų atosto- 
gos. Oras visą laiką buvo ne per 
šilčiausias. Buvo tik kelios šiltos 
dienos. Vieną dieną pakilo 


“ didelė audra. Jūra atrodė įspū- 


Poetas Bernardas Brazdžionis 
pasakoja apie Lietuvą. Jis 
vadina ją šiaurės pašvaiste. Jis 
rašo, kad Lietuvoje viskas yra 
taip šviesu ir gražu. Poetas 
labai myli Lietuvą. Viskas kas 
ten auga ir gyvena yra jam 
brangu. 

Vytautas Viskantas 

Visi trys yra Detroito „Žiburio“ 
aukšt. lit. m-los mokiniai. 
(„Žiburio spinduliai") 


RUDENS SPALVOS 


Ruduo mano gatvėje man 
primena daug visokių dalykų. 
Geltoni, žali ir raudoni medžių 
lapai yra kaip Lietuvos vėliavos 
spalvos. Oranžinė spalva panaši 
į Chicagos futbolo komandos 
uniformų spalvos yra žalia ir 
geltona. Oranžinė spalva dar 
primena moliūgą. 

Andrius Prialgauskas, 
Marguette Parko lit. m-los 
7 sk. mokinys 


dingai — didžiulės bangos. 

Vieną dieną su tėveliu išsi- 
nuomavome automobilį ir iš- 
vykome iškylon. Nuvažiavome 
į Cape Cannaveral ir į Kennedy 
Space Centre. Tos vietovės yra 
antroje pusėje Floridos, prie 
Atlanto vandenyno. Čia 
pamačiau daug įvairių raketų ir 
kapsulių, kuriomis buvo skrista 
net į mėnulį. Man buvo labai 
įdomu visa tai pamatyti. 

Prie jūros turėjau progos pažu- 
vauti. Meškeriojau naudodamas 
aštuoniakojo mėsos gabalėlius. 
Sugavome daug žuvyčių. Pa- 
jūryje buvo įdomu stebėti žvejus 
— pelikanus. Jie iš padangių 
puola į vandenį ir gaudo sau 
maistui žuvytes. 

Nuvažiavome į Disneyworld. 
Ten labai smagiai praleidau 
laiką. Pagaliau priartėjo Kalė- 
dos. Kūčias valgėme Floridos 
lietuvių klube. Nuvykome ten 
drauge su giminėmis. Kūčių 
stalai buvo labai gražiai papuoš- 
ti. Valgėme dvylika tradicinių 


valgių. Scenoje buvo šiaudi- 
nukais papuošta Kalėdų eglutė, 
prie kurios aš nusifotografavau. 
Choras giedojo kalėdines 
giesmes. Svečiai jungėsi į 
giedojimą. 

Kalėdų pirmąją dieną dalyva- 
vome pamaldose, kurias atna- 
šavo trys lietuviai kunigai. 
Kalėdų dieną svečiavomės pas 
dėdę ir tetą. Naujus Metus 
sutikome lietuvių klube. Ten 
buvo džiugu sutikti Ottawos 
„Ramunėles“. Jos ten buvo 
kviestos koncertui. Visi gėrėjosi 
jų gražiu dainavimu. Kitą dieną 
reikėjo jau grįžti namo. Prieš iš- 
vykstant, dar kelias valandas 
praleidome saulėtame paplū- 
dimyje. Po to, į aerodromą ir 
namo. Sugrįžome laimingai. 

Pirmąją naktį sugrįžus, mie- 
godamas tarsi girdėjau mamytę 
šaukiant: ,,Raimundai, kelkis, 
jau Kalėdos!" Nubundu. Supra- 
tau, kad mano sapnuota. 
Atrodo, kad ir visos atostogos 
prabėgo kaip gražus sapnas... 

Raimundas Verbyla, 
Ottawos Dr. Vinco Kudirkos 
lit. m-la. Kanada. 
(„„Trupinėliai“) 


GALVOSŪKIO NR. 66 
ATSAKYMAS 


Prieš penktadienį yra ketvir- 
tadienis. (Trys dienos atgal) 
penktadienis, šeštadienis ir 
šiandien sekmadienis. Rytoj bus 
pirmadienis ir poryt bus antra- 
dienis. Taigi galutinis spren- 
dimas antradienis. 


GALVOSŪKIO NR. 67 
ATSAKYMAS 


Piešinyje nupiešta 24 raidės. 


GALVOSUŪKIS NR. 68 
ATSAKYMAS 


Geometrinės figūros: kubas, 
aštuoniakampis, rombas, ke- 
turkampis, elipsė, apskritimas, 
trikampis. 


GALVOSŪKIO NR. 69 
ATSAKYMAS 


Nuo IX nuimti vieną pagaliuką 
ir jį uždėti ant minuso ženklo 
taip, kad gautųsi pliusas. Tada 
aritmetikos veiksmas bus tei- 
singas VI+IV=X. 


GALVOSŪKIO NR. 70 
ATSAKYMAS 


Keturi asmenys gavo po vieną 
kiaušinį, o Petriuko kiaušinis 
liko pintinėje. 


GALVOSŪKIS NR. 86 
(Žiūrėkite piešinėlį) 


Jūrininkai, plaukdami laivais 
ištisomis savaitėmis ar mėne- 
siais, nuobodžiauja. Sugalvoja 
visokių žaidimų, kad būtų 


užimti. Štai vienas iš jų ir jums 
duodamas. Matote du kvadratus 
sujungtus vieną su antru. 
Viename kvadrate balti 
skrituliukai, antrame — juodi. 
Vienas kvadratėlis tuščias su 
tašku viduryje. Uždavinys: kuo 
mažiausiu judėjimų skaičiumi iš 
vieno kvadrato skritulėlius 
perkelti į antrąjį (juodus į bal- 
tųjų vietą, o baltus — į juodųjų). 
Skritulėlius galima stumti tik 
į tuščią langelį, arba peršokti 
per vieną skritulėlį (per juodą 
arba per baltą) į tuščią 
kvadratėlį. Galima stumti 
išilginėmis linijomis, negalima 
skersinėmis. Pasigaminę tokį 
žaidimą — pažaiskite ir 
parašykite, per kokį judėjimų 
skaičių pasiekėte tikslą. Trum- 
piausias kelias yra geriausias. 
(10 taškų) 


GALVOSŪKIS NR. 87 
(Žiūrėkite piešinėlį) 


Jaunas mokinys nupiešė šį 
piešinėlį, bet, atrodo, kad su 
trūkumais. Pamėginkite pa- 
taisyti, kas negerai nupiešta. (5 
taškai) 


GALVOSŪKIS NR. 88 


A 


(Žiūrėkite piešinėli) Žuvytė 
įplaukė į tinklinį krepšį. Pa- 
dėkite jai išplaukti laukan. (5 
taškai) 


GALVOSŪKIS NR. 89 


Parašykite 666 skaičių pusan- 
tro karto už jį didesnį. (5 taškai) 


GALVOSŪKIS NR. 90 


Gyvenu aš miškuose 
Ir rūmuos sugriuvusiuos 
senuos. 
Jei tik tris raides nubrauksi, 
Žinosi, ką daro gyvuliai. 
Bet jei prie gauto žodžio 
Dar vieną raidę dėsi, 
Tada bus negražu, 
Akis žemyn nuleist turėsi. 
Kas aš? (5 teškai) 
M. Merkevičius 


Vaikščioji su raktais kaip 
šventas Petras. (Švenčionėliai). 


Išėjo šunim šėko (žolės) pjau- 
ti. (Pasileidęs, lengvabūdis). 


